title: Neuvoston päätös (EU) 2016/944, annettu 6 päivänä kesäkuuta 2016, Euroopan yhteisön ja sen jäsenvaltioiden ja Korean tasavallan välisen maailmanlaajuista siviilisatelliittinavigointijärjestelmää (GNSS) koskevan yhteistyösopimuksen tekemisestä

text:
               15.6.2016

               FI

               Euroopan unionin virallinen lehti

               L 157/19

         NEUVOSTON PÄÄTÖS (EU) 2016/944,
   annettu 6 päivänä kesäkuuta 2016,
   Euroopan yhteisön ja sen jäsenvaltioiden ja Korean tasavallan välisen maailmanlaajuista siviilisatelliittinavigointijärjestelmää (GNSS) koskevan yhteistyösopimuksen tekemisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 172 artiklan yhdessä 218 artiklan 6 kohdan a alakohdan kanssa,
   ottavat huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Neuvoston päätöksen 2006/700/EY (2) mukaisesti Euroopan yhteisön ja sen jäsenvaltioiden ja Korean tasavallan välinen maailmanlaajuista siviilisatelliittinavigointijärjestelmää (GNSS) koskeva yhteistyösopimus (3), jäljempänä ’sopimus’, allekirjoitettiin 9 päivänä syyskuuta 2006 sillä varauksella, että sopimuksen tekeminen saatetaan myöhemmin päätökseen.

               (2)

               Sopimuksen tarkoituksena on edistää, helpottaa ja lisätä osapuolten yhteistyötä maailmanlaajuisen siviilisatelliittinavigoinnin alalla.

               (3)

               Neuvosto vahvistaa sopimuksen 14 artiklalla perustetussa komiteassa esitettävän unionin kannan komission ehdotuksesta silloin kun komitean on hyväksyttävä säädöksiä, joilla on oikeusvaikutuksia, tai päätöksiä sopimuksen soveltamisen keskeyttämisestä.

               (4)

               Lisäksi komission olisi sovitettava unionin kanta yhteen jäsenvaltioiden kanssa niiden komitean käsittelemien asioiden osalta, joilla ei ole oikeusvaikutuksia.

               (5)

               Sopimus olisi hyväksyttävä Euroopan unionin puolesta,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään maailmanlaajuista siviilisatelliittinavigointijärjestelmää (GNSS) koskeva Euroopan yhteisön ja sen jäsenvaltioiden ja Korean tasavallan välinen yhteistyösopimus Euroopan unionin puolesta (4).
   2 artikla
   Neuvoston puheenjohtaja nimeää henkilön, jolla on oikeus antaa sopimuksen 18 artiklan 1 kohdassa tarkoitettu ilmoitus Euroopan unionin puolesta osoitukseksi siitä, että Euroopan unioni sitoutuu noudattamaan sopimusta (5), sekä antaa seuraavan ilmoituksen:

      ”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksessa olevat viittaukset ’Euroopan yhteisöön’ on siten ymmärrettävä viittauksiksi ’Euroopan unioniin’.”

   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 6 päivänä kesäkuuta 2016.

            Neuvoston puolesta

            Puheenjohtaja

         H. G. J. KAMP

      (1)  Hyväksyntä annettu 10 päivänä toukokuuta 2016 (ei vielä julkaistu virallisessa lehdessä).

      (2)  Neuvoston päätös 2006/700/EY, tehty 1 päivänä syyskuuta 2006, Euroopan yhteisön ja sen jäsenvaltioiden ja Korean tasavallan välisen maailmanlaajuista siviilisatelliittinavigointijärjestelmää (GNSS) koskevan yhteistyösopimuksen allekirjoittamisesta yhteisön puolesta (EUVL L 288, 19.10.2006, s. 30).

      (3)  Maailmanlaajuista siviilisatelliittinavigointijärjestelmää (GNSS) koskeva Euroopan yhteisön ja sen jäsenvaltioiden ja Korean tasavallan yhteistyösopimus (EUVL L 288, 19.10.2006, s. 31).

      (4)  Sopimuksen teksti on julkaistu yhdessä sen allekirjoittamista koskevan päätöksen kanssa Euroopan unionin virallisessa lehdessä (EUVL L 288, 19.10.2006, s. 31).

      (5)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


Avis juridique important

|

31995D0512

95/512/EY: Päätös N:o 159, tehty 3 päivänä lokakuuta 1995, Euroopan yhteisöjen siirtotyöläisten sosiaaliturvan hallintotoimikunnan tilintarkastuslautakunnan toimintatapaa koskevista määräyksistä ja kokoonpanosta 24 päivänä syyskuuta 1973 tehdyn päätöksen N:o 86 muuttamisesta

Virallinen lehti nro L 294 , 08/12/1995 s. 0038 - 0039

PÄÄTÖS N:o 159,tehty 3 päivänä lokakuuta 1995,Euroopan yhteisöjen siirtotyöläisten sosiaaliturvan hallintotoimikunnan tilintarkastuslautakunnan toimintatapaa koskevista määräyksistä ja kokoonpanosta 24 päivänä syyskuuta 1973 tehdyn päätöksen N:o 86 muuttamisesta (95/512/EY) EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, jokaottaa huomioon neuvoston asetuksen (ETY) N:o 574/72 101 artiklan 3 kohdan, jonka mukaisesti hallintotoimikunta määrää tilintarkastuslautakunnan toimintatavat ja kokoonpanon,ottaa huomioon Euroopan yhteisöjen siirtotyöläisten sosiaaliturvan hallintotoimikunnan tilintarkastuslautakunnan toimintatapaa koskevista määräyksistä ja kokoonpanosta 24 päivänä syyskuuta 1973 tehdyn päätöksen N:o 86 ja erityisesti tämän päätöksen 8 kohdan,ottaa huomioon 24 päivänä syyskuuta 1973 tehdyn päätöksen N:o 86 muuttamisesta 8 päivänä heinäkuuta 1976 tehdyn päätöksen N:o 106,sekä katsoo, ettätoimintansa tehostamiseksi tilintarkastuslautakunnan olisi hyväksyttävä sama puheenjohtajuuden kiertojärjestys kuin hallintotoimikunnalla,ON PÄÄTTÄNYT SEURAAVAA:1. Kumotaan 8 päivänä heinäkuuta 1976 tehty päätös N:o 106.2. Korvataan 24 päivänä syyskuuta 1973 tehdyn päätöksen N:o 86 8 kohta seuraavasti:"Tilintarkastuslautakunnan puheenjohtajana toimii kuuden kuukauden ajan sen valtion kansalainen, jonka edustaja on hallintotoimikunnan puheenjohtaja samaisena ajanjaksona.Tilintarkastuslautakunnan puheenjohtaja voi yhdessä sihteeristön kanssa ryhtyä toimenpiteisiin tilintarkastuslautakunnan toimivaltaan kuuluvien ongelmien pikaiseksi ratkaisemiseksi.Tilintarkastuslautakunnan puheenjohtaja toimii periaatteessa tilintarkastuslautakunnan toimivaltaan kuuluvien ongelmien tutkimisesta vastaavien työryhmien puheenjohtajana; puheenjohtajan ollessa estynyt tai tutkittaessa erityisongelmia puheenjohtaja voi nimetä toisen henkilön edustamaan itseään.Hallintotoimikunnan sihteeristö vastaa tilintarkastuslautakunnan kokousten valmistelusta, pitämisestä ja pöytäkirjojen laatimisesta. Sihteeristö suorittaa kaiken tilintarkastuslautakunnan toiminnan kannalta tarpeellisen työn."3. Tämä päätös julkaistaan Euroopan yhteisöjen virallisessa lehdessä.Sitä sovelletaan 1 päivästä tammikuuta 1996.Hallintotoimikunnan puheenjohtajaCarlos CARCÍA DE CORTÁZAR Y NEBREDA


title: 2005/952/EY: Neuvoston päätös, tehty  20 päivänä joulukuuta 2005 , neuvoston turvallisuussääntöjen vahvistamisesta tehdyn päätöksen 2001/264/EY muuttamisesta

text:
               29.12.2005

               FI

               Euroopan unionin virallinen lehti

               L 346/18

      NEUVOSTON PÄÄTÖS,
   tehty 20 päivänä joulukuuta 2005,
   neuvoston turvallisuussääntöjen vahvistamisesta tehdyn päätöksen 2001/264/EY muuttamisesta
   (2005/952/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 207 artiklan 3 kohdan,
   ottaa huomioon neuvoston työjärjestyksen vahvistamisesta 22 päivänä maaliskuuta 2004 tehdyn neuvoston päätöksen 2004/338/EY, Euratom (1) ja erityisesti sen 24 artiklan,
   sekä katsoo seuraavaa:

               (1)

               Päätöksen 2001/264/EY (2) 2 artiklan 1 kohdassa todetaan, että korkeana edustajana toimivan pääsihteerin on määrä toteuttaa asianmukaiset toimenpiteet sen varmistamiseksi, että neuvoston pääsihteeristö ja muun muassa neuvoston pääsihteeristön ulkopuoliset toimeksisaajat noudattavat neuvoston turvallisuussääntöjä EU:n turvaluokiteltuja tietoja käsitellessään.

               (2)

               Päätöksen 2001/264/EY 2 artiklan 2 kohdan mukaan jäsenvaltiot toteuttavat asianmukaiset toimenpiteet kansallisten järjestelyjensä mukaisesti sen varmistamiseksi, että niiden yksiköissä ja tiloissa työskentelevät henkilöt, muun muassa jäsenvaltioiden ulkopuoliset toimeksisaajat, noudattavat neuvoston turvallisuussääntöjä EU:n turvaluokiteltuja tietoja käsitellessään.

               (3)

               Päätös 2001/264/EY ei tällä hetkellä sisällä säännöksiä siitä, miten sen perusperiaatteita ja vähimmäisvaatimuksia olisi sovellettava tapauksiin, joissa neuvoston pääsihteeristö antaa ulkopuolisille yksiköille sopimuksella toimeksiantoja, jotka edellyttävät, tuottavat ja/tai sisältävät EU:n turvaluokiteltuja tietoja.

               (4)

               Päätökseen 2001/264/EY on tästä syystä tarpeen lisätä asiaa koskevia yhteisiä vähimmäisvaatimuksia.

               (5)

               Näitä yhteisiä vähimmäisvaatimuksia olisi myös jäsenvaltioiden noudatettava toteuttaessaan toimenpiteitä kansallisten järjestelyjen mukaisesti, kun ne antavat sopimuksella päätöksen 2001/264/EY 2 artiklan 2 kohdassa tarkoitetuille ulkopuolisille yksiköille toimeksiantoja, jotka edellyttävät, tuottavat ja/tai sisältävät EU:n turvaluokiteltuja tietoja.

               (6)

               Nämä yhteiset vähimmäisvaatimukset eivät saisi rajoittaa asiaa koskevien säädösten, erityisesti direktiivin 2004/18/EY (3), asetuksen (EY, Euratom) N:o 1605/2002 (4) ja sen soveltamissääntöjen eivätkä julkisia hankintoja koskevan WTO:n sopimuksen soveltamista,

         ON PÄÄTTÄNYT SEURAAVAA:
   1 artikla
   Lisätään seuraava virke päätöksen 2001/264/EY liitteen I osan 8 kohtaan:

      ”Näihin vähimmäisvaatimuksiin on sisällyttävä myös vähimmäisvaatimukset, joita on noudatettava, kun neuvoston pääsihteeristö antaa teollisille tai muille yksiköille sopimuksella toimeksiantoja, jotka edellyttävät, tuottavat ja/tai sisältävät EU:n turvaluokiteltuja tietoja: nämä yhteiset vähimmäisvaatimukset ovat II osan XIII jaksossa.”

   2 artikla
   Tämän päätöksen liitteessä oleva teksti lisätään päätökseen 2001/264/EY sen liitteen II osan XIII jaksoksi.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 20 päivänä joulukuuta 2005.

            Neuvoston puolesta

            Puheenjohtaja

         M. BECKETT

      (1)  EUVL L 106, 15.4.2004, s. 22. Päätös sellaisena kuin se on muutettuna päätöksellä 2004/701/EY, Euratom (EUVL L 319, 20.10.2004, s. 15).

      (2)  EYVL L 101, 11.4.2001, s. 1. Päätös sellaisena kuin se on viimeksi muutettuna päätöksellä 2005/571/EY (EUVL L 193, 23.7.2005, s. 31).

      (3)  Euroopan parlamentin ja neuvoston direktiivi 2004/18/EY, annettu 31 päivänä maaliskuuta 2004, julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta (EUVL L 134, 30.4.2004, s. 114).

      (4)  Neuvoston asetus (EY, Euratom) N:o 1605/2002, annettu 25 päivänä kesäkuuta 2002, Euroopan yhteisöjen yleiseen talousarvioon sovellettavasta varainhoitoasetuksesta (EYVL L 248, 16.9.2002, s. 1).

      LIITE

         ”XIII   JAKSO
         YRITYSTURVALLISUUTTA KOSKEVAT VÄHIMMÄISVAATIMUKSET

                     1.

                     Tässä jaksossa käsitellään sellaisen teollisen toiminnan turvallisuusnäkökohtia, joka liittyy sellaisista sopimuksista käytäviin neuvotteluihin ja sellaisten sopimusten tekemiseen, joilla teollisille tai muille yksiköille annetaan EU:n turvaluokiteltuja tietoja edellyttäviä, tuottavia ja/tai sisältäviä toimeksiantoja, tai näiden toimeksiantojen suorittamiseen, mukaan lukien EU:n turvaluokiteltujen tietojen luovutus tai pääsy näihin tietoihin julkisen hankintamenettelyn aikana (tarjousten jättöaika ja sopimusta edeltävät neuvottelut).

               MÄÄRITELMÄT

                     2.

                     Näissä yhteisissä vähimmäisvaatimuksissa tarkoitetaan:

                                 a)

                                 ’turvaluokitellulla sopimuksella’ mitä tahansa sopimusta, jolla toimitetaan tuotteita, suoritetaan toimeksiantoja tai tarjotaan palveluja, joiden suoritus vaatii tai sisältää pääsyn EU:n turvaluokiteltuihin tietoihin tai tämäntyyppisten tietojen tuottamista;

                                 b)

                                 ’turvaluokitellulla alihankintasopimuksella’ yhden toimeksisaajan toisen toimeksisaajan (eli alihankkijan) kanssa tekemää sopimusta, jolla toimitetaan tavaroita, toteutetaan toimeksiantoja tai tarjotaan palveluja, joiden suoritus vaatii tai sisältää pääsyn EU:n turvaluokiteltuihin tietoihin tai tämäntyyppisten tietojen tuottamista;

                                 c)

                                 ’toimeksisaajalla’ henkilöä tai oikeudellista yksikköä, jolla on oikeudellinen kyky tehdä sopimuksia;

                                 d)

                                 ’nimetyllä turvallisuusviranomaisella’ EU:n jäsenvaltion kansalliselle turvallisuusviranomaiselle vastuussa olevaa viranomaista, jonka vastuulla on tiedottaa teollisuus- tai muille yksiköille kansallinen toimintaperiaate kaikissa ammattiturvallisuutta koskevissa asioissa sekä antaa ohjausta ja tukea kyseisen toimintaperiaatteen soveltamisessa. Kansallinen turvallisuusviranomainen voi suorittaa nimetyn turvallisuusviranomaisen tehtävän;

                                 e)

                                 ’toimitilan turvaselvityksellä’ kansallisen tai nimetyn turvallisuusviranomaisen hallinnollista päätöstä, jonka mukaan toimitila tarjoaa turvallisuuden kannalta riittävän suojan eritysturvaluokituksen saaneille EU:n turvaluokitelluille tiedoille, ja kyseisissä tiloissa työskentelevälle henkilöstölle, jolla on oltava pääsy EU:n turvaluokiteltuihin tietoihin, on tehty asianmukainen luotettavuusselvitys ja annettu tiedoksi EU:n turvaluokiteltujen tietojen käytön ja suojelun edellyttämät asiaankuuluvat turvallisuusvaatimukset;

                                 f)

                                 ’teollisella tai muulla yksiköllä’ tavaroiden toimittamiseen, toimeksiantojen suorittamiseen tai palvelujen tarjoamiseen osallistuvaa yksikköä; kyseeseen voivat tulla teolliset, kaupalliset, palvelu-, tieteelliset, tutkimus-, koulutus- tai kehitysyksiköt;

                                 g)

                                 ’yritysturvallisuudella’ niiden turvallisuustoimenpiteiden ja -menettelyjen soveltamista, joilla estetään toimeksisaajan tai alihankkijan sopimusta edeltävien neuvottelujen ja sopimuksen täytäntöönpanon aikana käsittelemien EU:n turvaluokiteltujen tietojen katoaminen tai vaarantuminen, todetaan se ja saadaan kyseiset tiedot takaisin;

                                 h)

                                 ’kansallisella turvallisuusviranomaisella’ EU:n jäsenvaltion viranomaista, jolla on lopullinen vastuu EU:n turvaluokiteltujen tietojen suojelusta;

                                 i)

                                 ’sopimuksen yleisellä turvaluokitustasolla’ koko sopimuksen turvaluokituksesta tehtävää päätöstä, joka perustuu niiden tietojen ja/tai aineiston luokitukseen, jotka on tuotettava, luovutettava tai saatava käyttöön tai voidaan tuottaa, luovuttaa tai saada käyttöön sopimuskokonaisuuden jonkin osan mukaisesti. Sopimuksen yleinen turvaluokitustaso ei voi olla alempi kuin minkään sen osan korkein luokitus, mutta se voi olla korkeampi yhteisvaikutuksen vuoksi;

                                 j)

                                 ’turvallisuutta koskevalla lisälausekkeella’ hankintaviranomaisen määräämää erityissopimusehtojen kokonaisuutta, joka kuuluu erottamattomana osana pääsyn EU:n turvaluokiteltuihin tietoihin tai tämäntyyppisten tietojen tuottamista vaativaan turvaluokiteltuun sopimukseen ja jossa yksilöidään turvallisuusvaatimukset tai suojelua vaativan sopimuksen osat;

                                 k)

                                 ’turvaluokitusoppaalla’ asiakirjaa, jossa kuvataan turvaluokitellun ohjelman tai sopimuksen osat ja eritellään sovellettavat turvaluokitustasot. Turvaluokitusopasta voidaan laajentaa ohjelman tai sopimuksen koko elinkaaren ajan ja tieto-osiot voidaan luokitella uudelleen tai niiden luokitusta voidaan alentaa. Turvaluokitusoppaan on sisällyttävä turvallisuutta koskevaan lisälausekkeeseen.

               JÄRJESTELYT

                     3.

                     Neuvoston pääsihteeristö voi antaa jäsenvaltioon rekisteröidyille teollisille tai muille yksiköille sopimuksella toimeksiantoja, jotka vaativat, tuottavat ja/tai sisältävät EU:n turvaluokiteltuja tietoja.

                     4.

                     Neuvoston pääsihteeristön on varmistettava, että kaikkia vähimmäisvaatimuksista johtuvia vaatimuksia noudatetaan turvaluokiteltuja sopimuksia tehtäessä.

                     5.

                     Kunkin jäsenvaltion on huolehdittava siitä, että sen kansallisella turvallisuusviranomaisella on yritysturvallisuutta koskevien vähimmäisvaatimusten soveltamiseen tarkoituksenmukaiset rakenteet. Niihin voi kuulua yksi tai useampi nimetty turvallisuusviranomainen.

                     6.

                     Lopullinen vastuu EU:n turvaluokiteltujen tietojen suojelusta teollisissa tai muissa yksiköissä kuuluu kyseisten yksiköiden johdolle.

                     7.

                     Kun tehdään näiden vähimmäisvaatimusten soveltamisalaan kuuluva sopimus tai alihankintasopimus, neuvoston pääsihteeristö ja/tai tarvittaessa kansallinen turvallisuusviranomainen/nimetty turvallisuusviranomainen ilmoittaa viipymättä kansalliselle viranomaiselle/nimetylle viranomaiselle sen jäsenvaltion, johon toimeksisaaja tai alihankkija on rekisteröity.

               TURVALUOKITELLUT SOPIMUKSET

                     8.

                     Turvaluokiteltavien sopimusten turvaluokituksessa on otettava huomioon seuraavat periaatteet:

                                 a)

                                 Neuvoston pääsihteeristö päättää tarvittaessa sopimuksen suojelua edellyttävät näkökohdat ja tästä johtuvan turvaluokituksen; tätä tehdessään sen on otettava huomioon alkuperäinen turvaluokitus, jonka tietojen alkuperäinen toimittaja on antanut ennen sopimuksen tekemistä tuotetuille tiedoille.

                                 b)

                                 Sopimuksen yleinen turvaluokitustaso ei voi olla alempi kuin minkään sen osan korkein luokitus.

                                 c)

                                 Sopimustoimintojen aikana tuotetut EU:n turvaluokitellut tiedot luokitellaan turvaluokitusoppaan mukaisesti.

                                 d)

                                 Neuvoston pääsihteeristö vastaa tarvittaessa sopimuksen yleisen luokitustason tai sopimuksen minkä tahansa osan turvaluokituksen muuttamisesta yhteistyössä tiedon alkuperäisen toimittajan kanssa ja tiedottamisesta kaikille asianosaisille.

                                 e)

                                 Toimeksisaajalle tai alihankkijalle luovutettuja tai sopimustoiminnan aikana tuotettuja turvaluokiteltuja tietoja ei saa käyttää muihin kuin turvaluokitellussa sopimuksessa määriteltyihin tarkoituksiin eikä niitä saa paljastaa kolmansille osapuolille ilman alkuperäisen toimittajan kirjallista ennakkosuostumusta.

                     9.

                     Jäsenvaltioiden kansallisten ja nimettyjen turvallisuusviranomaisten vastuulla on huolehtia siitä, että toimeksisaajat ja alihankkijat, joiden kanssa tehdyt turvaluokitellut sopimukset edellyttävät CONFIDENTIEL UE- tai SECRET UE -turvaluokan tietoja, toteuttavat kaikki asianmukaiset toimenpiteet turvatakseen kansallisten lakien ja säännösten mukaisesti turvaluokitellun sopimuksen täytäntöönpanon yhteydessä luovuttamansa tai tuottamansa EU:n turvaluokitellut saaneet tiedot. Turvallisuusvaatimusten noudattamatta jättäminen voi johtaa sopimuksen päättymiseen.

                     10.

                     Kaikista teollisista tai muista yksiköistä, jotka ovat osapuolina turvaluokitelluissa sopimuksissa, jotka edellyttävät pääsyä CONFIDENTIEL UE- tai SECRET UE -turvaluokkien tietoihin, on tehtävä kansallinen toimitilan turvaselvitys. Toimitilan turvaselvityksen tekee jäsenvaltion kansallinen turvallisuusviranomainen/nimetty turvallisuusviranomainen varmuuden saamiseksi siitä, että toimitila pystyy tarjoamaan ja takaamaan riittävän suojan asianomaiseen turvaluokkaan kuuluville EU:n turvaluokitelluille tiedoille.

                     11.

                     Jäsenvaltion kansallinen turvallisuusviranomainen/nimetty turvallisuusviranomainen vastaa henkilöstön luotettavuusselvityksen tekemisestä sen omien kansallisten säännösten mukaisesti kaikille kyseiseen jäsenvaltioon rekisteröityjen teollisten tai muiden yksiköiden palveluksessa oleville henkilöille, joiden tehtävät edellyttävät pääsyä CONFIDENTIEL UE- tai SECRET UE -turvaluokkaan kuuluviin EU:n turvaluokiteltuihin tietoihin turvaluokitellun sopimuksen mukaisesti.

                     12.

                     Turvaluokiteltuihin sopimuksiin on sisällyttävä 2 kohdan j alakohdassa määritelty turvallisuutta koskeva lisälauseke, johon on sisällyttävä turvaluokitusopas.

                     13.

                     Ennen turvaluokiteltua sopimusta koskevien neuvottelujen aloittamista neuvoston pääsihteeristö ottaa yhteyttä niiden jäsenvaltioiden kansallisiin turvallisuusviranomaisiin/nimettyihin turvallisuusviranomaisiin, joissa asianomaiset teolliset tai muut yksiköt on rekisteröity, vahvistuksen saamiseksi siitä, että niillä on voimassa oleva toimitilan turvaselvitys, joka vastaa sopimuksen turvaluokan edellyttämää tasoa.

                     14.

                     Hankintaviranomaisen ei pidä tehdä turvaluokiteltua sopimusta valitun tarjoajan kanssa ennen kuin se on saanut voimassa olevan toimitilan turvaselvityksen.

                     15.

                     Toimitilojen turvaselvitystä ei vaadita sellaisia sopimuksia varten, joihin liittyy RESTREINT EU -turvaluokkaan kuuluvia tietoja, elleivät jäsenvaltioiden kansalliset lait ja säännökset sellaista edellytä.

                     16.

                     Turvaluokiteltuja sopimuksia koskevien tarjousten ollessa kyseessä tarjouspyynnöissä on oltava säännös, jonka mukaisesti tarjoajan, joka ei esitä tarjousta tai jonka tarjousta ei valita, on palautettava kaikki asiakirjat tietyn ajan kuluessa.

                     17.

                     Toimeksisaajan saattaa olla tarpeen neuvotella eri tason alihankkijoiden kanssa turvaluokiteltuja alihankintasopimuksia. Toimeksisaaja vastaa siitä, että kaikki alihankintatoimet suoritetaan tähän jaksoon sisältyvien yhteisten vähimmäisvaatimusten mukaisesti. Toimeksisaaja ei kuitenkaan saa luovuttaa EU:n turvaluokiteltua tietoa tai aineistoa alihankkijalle ilman alkuperäisen toimittajan kirjallista ennakkosuostumusta.

                     18.

                     Edellytykset, joiden mukaisesti toimeksisaaja voi tehdä alihankintasopimuksia, on määriteltävä tarjouksessa ja sopimuksessa. Alihankintasopimuksia ei saa myöntää ilman neuvoston pääsihteeristön nimenomaista kirjallista lupaa yksiköille, jotka on rekisteröity jossakin kolmannessa maassa.

                     19.

                     Asianmukainen kansallinen turvallisuusviranomainen/nimetty turvallisuusviranomainen seuraa kaikkien turvallisuusmääräysten noudattamista koko sopimuksen voimassaolon ajan neuvoston pääsihteeristön kanssa koordinoiden. Turvaloukkauksia koskevista ilmoituksista raportoidaan näiden turvallisuussääntöjen II osassa olevan X jakson säännösten mukaisesti. Toimitilan turvaselvityksen muuttamisesta tai peruuttamisesta on annettava välittömästi tieto neuvoston pääsihteeristölle tai mahdolliselle muulle kansalliselle turvallisuusviranomaiselle/nimetylle turvallisuusviranomaiselle, jolle selvityksestä on ilmoitettu.

                     20.

                     Kun turvaluokiteltu sopimus tai turvaluokiteltu alihankintasopimus irtisanotaan, neuvoston pääsihteeristö ja/tai tarvittaessa kansallinen turvallisuusviranomainen/nimetty turvallisuusviranomainen ilmoittaa (ilmoittavat) asiasta viipymättä niiden jäsenvaltioiden kansallisille turvallisuusviranomaisille/nimetyille turvallisuusviranomaisille, joissa toimeksisaaja tai alihankkija on rekisteröity.

                     21.

                     Tässä jaksossa esitettyjä vähimmäisvaatimuksia on edelleen noudatettava ja toimeksisaajien ja alihankkijoiden on säilytettävä turvaluokiteltujen tietojen luottamuksellisuus luottamuksellisen sopimuksen tai alihankintasopimuksen irtisanomisen tai päättymisen jälkeen.

                     22.

                     Erityissäännökset turvaluokiteltujen tietojen hävittämisestä sopimuksen päättyessä annetaan turvallisuutta koskevassa lisälausekkeessa tai joissain muissa asiaan kuuluvissa turvallisuusvaatimuksia sisältävissä säännöksissä.

               KÄYNNIT

                     23.

                     Neuvoston pääsihteeristön henkilöstön käynneistä turvaluokiteltuja sopimuksia toteuttavissa teollisissa tai muissa yksiköissä jäsenvaltioissa on sovittava asiaan kuuluvien kansallisten turvallisuusviranomaisten/nimettyjen turvallisuusviranomaisten kanssa. EU:n turvaluokitellun sopimuksen piiriin kuuluvien teollisten tai muiden yksiköiden työntekijöiden käynneistä on sovittava asianomaisten kansallisten turvallisuusviranomaisten/nimettyjen turvallisuusviranomaisten kesken. EU:n turvaluokitellun sopimuksen kanssa tekemisissä olevat kansalliset turvallisuusviranomaiset/nimetyt turvallisuusviranomaiset voivat kuitenkin sopia menettelystä, jolla teollisten tai muiden yksikköjen työntekijöiden käynneistä voidaan sopia suoraan.

               EU:N TURVALUOKITELTUJEN TIETOJEN LÄHETTÄMINEN JA KULJETTAMINEN

                     24.

                     EU:n turvaluokiteltujen tietojen lähettämisen osalta sovelletaan näiden turvallisuussääntöjen II osassa olevan VII jakson II luvun säännöksiä ja tarvittaessa XI jakson säännöksiä. Kyseisten säännösten täydentämiseksi sovelletaan kaikkia jäsenvaltioissa voimassa olevia menettelyjä.

                     25.

                     Turvaluokiteltuihin sopimuksiin liittyvän EU:n turvaluokitellun aineiston kansainväliset kuljetukset tapahtuvat jäsenvaltioiden kansallisten menettelyjen mukaisesti. Kansainvälistä kuljetusta koskevien turvallisuusjärjestelyjen tarkastelussa sovelletaan seuraavia periaatteita:

                                 a)

                                 varmistetaan turvallisuus kuljetuksen kaikissa vaiheissa ja kaikissa olosuhteissa lähtöpisteestä lopulliseen määräpaikkaan saakka;

                                 b)

                                 lähetyksen suojan taso määräytyy siinä olevan aineiston korkeimman turvaluokituksen mukaan;

                                 c)

                                 tarvittaessa hankitaan toimitilan turvaselvitys kuljetuksen suorittavista yrityksistä. Tällaisissa tapauksissa kuljetusta käsittelevästä henkilöstöstä on tehtävä luotettavuusselvitys tähän jaksoon sisältyvien vähimmäisvaatimusten mukaisesti;

                                 d)

                                 kuljetusmatkojen on oltava mahdollisuuksien mukaan yhtäjaksoisia, ja ne tehdään niin nopeasti kuin olosuhteet sallivat;

                                 e)

                                 kuljetusreitin olisi mahdollisuuksien mukaan kuljettava ainoastaan jäsenvaltioiden kautta. Kolmansien maiden kautta kulkevia kuljetusreittejä saa käyttää ainoastaan kun niihin on sekä lähettäjäjäsenvaltion että vastaanottajajäsenvaltion kansallisen turvallisuusviranomaisen/nimetyn turvallisuusviranomaisen lupa;

                                 f)

                                 lähettäjä laatii ennen EU:n turvaluokiteltujen tietojen siirtämistä kuljetussuunnitelman, joka kansallisen turvallisuusviranomaisen/nimetyn turvallisuusviranomaisen on hyväksyttävä.”


title: 2012/669/EU: Neuvoston päätös, annettu 9 päivänä lokakuuta 2012 , Euroopan yhteisön ja Kiribatin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan allekirjoittamisesta Euroopan unionin puolesta ja sen väliaikaisesta soveltamisesta

text:
               30.10.2012

               FI

               Euroopan unionin virallinen lehti

               L 300/2

         NEUVOSTON PÄÄTÖS,
   annettu 9 päivänä lokakuuta 2012,
   Euroopan yhteisön ja Kiribatin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan allekirjoittamisesta Euroopan unionin puolesta ja sen väliaikaisesta soveltamisesta
   (2012/669/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto antoi 23 päivänä heinäkuuta 2007 asetuksen (EY) N:o 893/2007 (1) Euroopan yhteisön ja Kiribatin tasavallan välisen kalastuskumppanuussopimuksen, jäljempänä ’sopimus’, tekemisestä. Sopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan voimassaolo päättyi 15 päivänä syyskuuta 2012.

               (2)

               Unioni on neuvotellut Kiribatin tasavallan kanssa uuden pöytäkirjan, jolla EU:n aluksille myönnetään kalastusmahdollisuuksia Kiribatin tasavallan suvereniteettiin tai lainkäyttövaltaan kalastuksen osalta kuuluvilla vesillä, jäljempänä ’pöytäkirja’.

               (3)

               Pöytäkirja parafoitiin neuvottelujen tuloksena 3 päivänä kesäkuuta 2012.

               (4)

               Pöytäkirjaa on määrä soveltaa sen 15 artiklassa määrätyin tavoin väliaikaisesti 16 päivästä syyskuuta 2012, jotta EU:n alusten kalastustoiminnan jatkuminen voidaan varmistaa.

               (5)

               Pöytäkirja olisi allekirjoitettava ja sitä olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan valtuutus allekirjoittaa Euroopan yhteisön sekä Kiribatin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehty pöytäkirja, jäljempänä ’pöytäkirja’, unionin puolesta sillä varauksella, että mainitun pöytäkirjan tekeminen saatetaan lopullisesti päätökseen.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta.
   3 artikla
   Pöytäkirjaa sovelletaan sen tekemistä varten tarvittavien menettelyjen päätökseen saattamiseen asti väliaikaisesti 16 päivästä syyskuuta 2012.
   4 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 9 päivänä lokakuuta 2012.

            Neuvoston puolesta

            Puheenjohtaja

         V. SHIARLY

      (1)  EUVL L 205, 7.8.2007, s. 1.
    ---documentbreak---

               30.10.2012

               FI

               Euroopan unionin virallinen lehti

               L 300/3

         PÖYTÄKIRJA
   Euroopan yhteisön (1) ja Kiribatin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta
   1 artikla
   Soveltamiskausi ja kalastusmahdollisuudet
   1.   Kiribati myöntää kalastuskumppanuussopimuksen, jäljempänä ’sopimus’, 6 artiklan nojalla vuotuiset kalastusluvat (2) Euroopan unionin tonnikala-aluksille Keski- ja Länsi-Tyynenmeren kalastuskomission (WCPFC) säilyttämis- ja hoitotoimenpiteissä ja erityisesti säilyttämis- ja hoitotoimenpiteessä CMM 2008-01 vahvistettujen rajoitusten mukaisesti.
   2.   Sopimuksen 5 artiklan mukaisesti myönnetyt kalastusmahdollisuudet Kiribatin talousvyöhykkeellä ovat kolmen vuoden ajan 16 päivästä syyskuuta 2012 alkaen neljälle (4) nuotta-alukselle ja kuudelle (6) pitkäsiima-alukselle 15 000 tonnia vuonna 1982 tehdyn Yhdistyneiden kansakuntien merioikeusyleissopimuksen liitteessä 1 lueteltuja laajasti vaeltavia lajeja.
   3.   Tämän pöytäkirjan 1 artiklan 2 kohdassa nuotta-aluksille myönnettyjen kalastuslupien lukumäärää voidaan pöytäkirjan toisesta soveltamisvuodesta alkaen EU:n pyynnöstä korottaa, jos kalavarat sen sallivat ja se on WCPFC:n säilyttämis- ja hoitotoimenpiteiden mukaista, sanotun kuitenkaan rajoittamatta sopimuksen 9 artiklan 1 kohdan d alakohdan ja tämän pöytäkirjan 5 artiklan soveltamista.
   4.   Edellä olevaa 1, 2 ja 3 kohtaa sovelletaan, jollei tämän pöytäkirjan 5 ja 6 artiklassa toisin määrätä.
   2 artikla
   Taloudellinen korvaus – maksamista koskevat menettelyt
   1.   EU maksaa tämän artiklan 2 kohdassa tarkoitettujen määrien summan joka vuosi tämän pöytäkirjan soveltamisjakson ajan.
   2.   Sopimuksen 7 artiklan mukainen taloudellinen korvaus tämän pöytäkirjan 1 artiklan 2 kohdassa esitettynä ajanjaksona koostuu

               a)

               975 000 euron vuosittaisesta määrästä, joka on vastine pääsystä Kiribatin talousvyöhykkeelle ja vastaa 15 000 tonnin vuosittaista viitesaalismäärää;

               b)

               350 000 euron vuosittaisesta erityismäärästä, joka osoitetaan Kiribatin alakohtaisen kalastuspolitiikan yhteydessä toteutettavien aloitteiden tukemiseen ja täytäntöönpanoon.

         3.   Tämän artiklan 1 kohtaa sovelletaan, jollei tämän pöytäkirjan 4, 5, 6 ja 8 artiklasta ja sopimuksen 14 ja 15 artiklasta muuta johdu.
   4.   Molemmat sopimuspuolet sitoutuvat seuraamaan tiivisti EU:n saaliita Kiribatin talousvyöhykkeellä. Jos Euroopan unionin alusten Kiribatin talousvyöhykkeellä pyytämien saaliiden kokonaismäärä ylittää vuodessa 15 000 tonnia, tämän artiklan 2 kohdan a alakohdassa tarkoitettua vuosittaista taloudellista korvausta korotetaan 250 euroa tonnilta ensimmäisten 2 500 ylimääräisen tonnin osalta ja 300 euroa tonnilta ensimmäiset 2 500 ylimääräistä tonnia ylittävältä määrän osalta. EU maksaa näistä lisäkustannuksista kultakin ylimääräiseltä tonnilta 65 euroa, ja loppu lankeaa aluksen omistajien maksettavaksi.
   5.   Edellä 2 artiklan 2 kohdan a ja b alakohdassa tarkoitettu maksu on suoritettava ensimmäisen kerran viimeistään tämän pöytäkirjan voimaantuloa seuraavana 30 päivänä kesäkuuta ja sitä seuraavina vuosina viimeistään 30 päivänä kesäkuuta.
   6.   Kiribatin viranomaisilla on täysi päätäntävalta siitä, miten tämän pöytäkirjan 2 artiklan 2 kohdan a alakohdassa tarkoitettu taloudellinen korvaus käytetään.
   7.   Tämän pöytäkirjan 2 artiklan 2 kohdan b alakohdassa tarkoitettu osuus taloudellisesta korvauksesta maksetaan Kiribatin valtiovarainministeriön Kiribatin hallitusta varten avaamalle Kiribatin hallituksen tilille nro 4 (kalastuksen kehittämisrahasto) Betiossa Tarawassa sijaitsevassa ANZ Bank of Kiribati Ltd -pankissa. Taloudellisen korvauksen loppuosa maksetaan Kiribatin valtiovarainministeriön Kiribatin hallitusta varten avaamalle Kiribatin hallituksen tilille nro 1 Betiossa Tarawassa sijaitsevassa ANZ Bank of Kiribati Ltd -pankissa.
   3 artikla
   Vastuullisen kalastuksen edistäminen Kiribatin talousvyöhykkeellä
   1.   Kiribatin viranomaiset hallinnoivat 2 artiklan 2 kohdan b alakohdassa esitettyä taloudellista korvausta sopimuspuolten yhdessä määrittelemien tavoitteiden perusteella.
   2.   Kiribatin viranomaiset toimittavat mahdollisimman pian pöytäkirjan tultua voimaan ja viimeistään kolmen kuukauden kuluttua sen voimaantulosta sekakomitealle yksityiskohtaisen vuosittaisen ja monivuotisen ohjelman. Sekakomitea hyväksyy ohjelman, joka koskee seuraavia:

               a)

               vuosittaiset ja monivuotiset suuntaviivat, joiden mukaisesti vuosittain toteutettaviin aloitteisiin myönnettävä 2 artiklan 2 kohdan a alakohdassa tarkoitettu taloudellinen korvaus käytetään;

               b)

               vuosittaiset ja monivuotiset tavoitteet, joilla pyritään edistämään kestävää kalastusta sekä pidemmällä aikavälillä vastuullista ja kestävää kalastusta ottaen huomioon prioriteetit, jotka on esitetty Kiribatin kansallisessa kalastuspolitiikassa tai muussa politiikassa, joka liittyy tai vaikuttaa vastuullisen ja kestävän kalastuksen lisäämiseen;

               c)

               käytettävät kriteerit ja menettelyt, jotka mahdollistavat saavutettujen tulosten vuosittaisen arvioinnin.

         3.   Monivuotiseen alakohtaiseen ohjelmaan ehdotetut muutokset hyväksytään sekakomiteassa, ja niillä on oltava molempien sopimuspuolten hyväksyntä. Jos Kiribatin viranomaisten on tehtävä monivuotiseen alakohtaiseen ohjelmaan kiireellisesti muutoksia kestävän kalastuksen edistämiseksi, se voi tehdä muutokset sekakomitean ulkopuolella EU:ta kuullen.
   4.   Kiribati voi tarvittaessa osoittaa 2 artiklan 2 kohdan b alakohdassa tarkoitettuun taloudelliseen korvaukseen lisämäärän monivuotisen ohjelman täytäntöönpanemiseksi. Lisämäärän myöntämisestä on ilmoitettava Euroopan unionille. Kiribati ilmoittaa EU:lle lisämäärän myöntämisestä viimeistään kunkin vuoden 1 päivänä maaliskuuta.
   5.   Euroopan unioni voi pyytää tämän pöytäkirjan 2 artiklan 2 kohdan b alakohdassa tarkoitetun taloudellisen korvauksen mukauttamista siten, että ohjelman täytäntöönpanoon osoitettujen varojen tosiasiallinen määrä vastaa ohjelman tuloksia, jos tämä on monivuotisen alakohtaisen ohjelman täytäntöönpanon tulosten vuotuisen arvioinnin nojalla perusteltua.
   6.   Sekakomitea vastaa monivuotisen alakohtaisen tukiohjelman täytäntöönpanon seurannasta. Tämän pöytäkirjan lakattua olemasta voimassa molemmat sopimuspuolet jatkavat tarvittaessa tätä seurantaa sekakomiteassa siihen asti, kun 2 artiklan 2 kohdan b alakohdassa määrättyyn alakohtaiseen tukeen liittyvä taloudellinen erityiskorvaus on käytetty kokonaisuudessaan.
   7.   Edellä olevan 2 artiklan 2 kohdan b alakohdassa määrättyä taloudellista korvausta ei kuitenkaan voi maksaa, jos tämän pöytäkirjan voimassaolon lakkaamisesta on kulunut kymmenen kuukautta.
   4 artikla
   Tieteellinen yhteistyö vastuullisen kalastuksen hyväksi
   1.   Sopimuspuolet sitoutuvat edistämään vastuullista kalastusta Kiribatin vesillä noudattaen FAO:n toimintasäännöissä vahvistettuja periaatteita ja periaatetta, joka kieltää mainituilla vesillä kalastavien eri laivastojen syrjimisen.
   2.   Euroopan unioni ja Kiribati varmistavat kalavarojen kestävän käytön Kiribatin talousvyöhykkeellä tämän pöytäkirjan voimassaoloaikana.
   3.   Sopimuspuolet sitoutuvat edistämään vastuulliseen kalastukseen liittyvää yhteistyötä osa-alueen tasolla ja erityisesti WCPFC:ssa, IATTC:ssa ja missä tahansa muussa alueellisessa tai kansainvälisessä organisaatiossa.
   4.   Sopimuspuolet toteuttavat sekakomiteassa tarvittaessa kalavarojen kestävää hoitoa Kiribatin talousvyöhykkeellä edistäviä toimenpiteitä tämän pöytäkirjan mukaisesti kalastustoiminnan harjoittamiseen luvan saaneiden Euroopan unionin alusten toiminnan osalta sopimuksen 4 artiklan ja tämän pöytäkirjan 4 artiklan 1 kohdan mukaisesti sekä parhaiden saatavilla olevien tieteellisten lausuntojen perusteella.
   5 artikla
   Yhteisestä sopimuksesta toteutettava kalastusmahdollisuuksien tarkistaminen
   1.   Tämän pöytäkirjan 1 artiklassa tarkoitettuja kalastusmahdollisuuksia voidaan tarkistaa yhteisellä sopimuksella, jos WCPFC:n suositukset vahvistavat, että tällaisella tarkistuksella voidaan turvata Kiribatin kalavarojen kestävä hoito. Tällöin tämän pöytäkirjan 2 artiklan 2 kohdan a alakohdassa tarkoitettua taloudellista korvausta tarkistetaan vastaavasti suhteutettuna kyseiseen aikaan.
   2.   Jos kalastusmahdollisuudet vähenevät siitä syystä, että merkittävä osa Kiribatin talousvyöhykkeestä suljetaan kalastukselta, tämän pöytäkirjan mukaista taloudellista korvausta voidaan sen jälkeen, kun sopimuspuolia on kuultu sekakomiteassa, tarkistaa vastaavasti suhteutettuna kyseiseen aikaan.
   6 artikla
   Uudet kalastusmahdollisuudet
   1.   Kun EU on kiinnostunut saamaan uusia kalastusmahdollisuuksia, joita ei ole mainittu tämän pöytäkirjan 1 artiklassa, se ilmoittaa kiinnostuksestaan Kiribatille. Uusien kalastusmahdollisuuksien saamista koskevaan pyyntöön voidaan suostua, ja siitä voi olla tarpeen sopia erikseen.
   2.   Sopimuspuolten on toisen sopimuspuolen pyynnöstä kuultava toisiaan ja määritettävä tapauskohtaisesti asiaankuuluvat lajit, ehdot ja muut muuttujat koekalastuksen harjoittamiseksi Kiribatin vesillä.
   3.   Sopimuspuolet toteuttavat koekalastustoimet yhteisestä sopimuksesta ja Kiribatin lakien ja asetusten mukaisesti. Koekalastusta koskevat luvat voidaan myöntää enintään kolmeksi kuukaudeksi.
   4.   Jos sopimuspuolet toteavat, että koekalastuksen tulokset ovat olleet myönteisiä ja uusia kaupallisia lajeja on havaittu eikä ekosysteemien ja meren elollisten luonnonvarojen säilyttäminen vaarannu, Euroopan unionin aluksille voidaan sopimuspuolten käymien neuvottelujen perusteella myöntää uusia kalastusmahdollisuuksia kyseisten lajien osalta.
   7 artikla
   Kalastustoimintaa koskevat edellytykset – yksinoikeuslauseke
   1.   Euroopan unionin alukset saavat kalastaa Kiribatin talousvyöhykkeellä vain, jos niillä on Kiribatin viranomaisten myöntämä tämän pöytäkirjan mukainen kalastuslupa.
   2.   Kiribatin viranomaiset voivat myöntää kalastuslupia Euroopan unionin aluksille niiden kalastusluokkien osalta, joita koskevia määräyksiä ei tässä pöytäkirjassa ole, sekä koekalastuksen osalta. Tällaiset luvat myönnetään Kiribatin lakien ja asetusten mukaisesti ja yhteisestä suostumuksesta.
   8 artikla
   Taloudellisen korvauksen maksamisen keskeyttäminen ja tarkistaminen
   1.   Jos muut kuin luonnonilmiöistä johtuvat epätavanomaiset syyt estävät kalastustoiminnan harjoittamisen Kiribatin talousvyöhykkeellä, tämän pöytäkirjan 2 artiklan 2 kohdan a ja b alakohdassa tarkoitetun taloudellisen korvauksen maksaminen voidaan keskeyttää tai sitä voidaan tarkistaa sen jälkeen, kun sopimuspuolet ovat neuvotelleet asiasta kahden kuukauden kuluessa jommankumman sopimuspuolen esittämästä pyynnöstä ja edellyttäen, että EU on suorittanut kaikki keskeyttämiseen mennessä maksettaviksi erääntyneet määrät.
   2.   Euroopan unioni voi keskeyttää tämän pöytäkirjan 2 artiklan 2 kohdan b alakohdassa tarkoitetun erityiskorvauksen maksamisen kokonaan tai osittain, jos sekakomiteassa todetaan, että

               a)

               saadut tulokset eivät ole sekakomiteassa tehdyn arvion mukaan ohjelmien mukaisia; tai

               b)

               Kiribati jättää erityiskorvauksen käyttämättä.

         3.   Maksamisen keskeyttäminen edellyttää, että EU ilmoittaa aikeestaan kirjallisesti viimeistään kaksi kuukautta ennen päivää, jona kyseisen keskeytyksen on määrä tulla voimaan.
   4.   Taloudellisen korvauksen maksamista jatketaan, kun tilanne on edellä mainittujen olosuhteiden korjaamiseksi toteutettujen toimien jälkeen palautunut ennalleen ja sopimuspuolet ovat neuvoteltuaan yhdessä katsoneet tilanteen sellaiseksi, että tavanomaista kalastustoimintaa voidaan jatkaa.
   9 artikla
   Kalastusluvan peruuttaminen ja palauttaminen
   Kiribati pidättää itsellään oikeuden peruuttaa tämän pöytäkirjan 1 artiklan 2 kohdassa määrättyjä kalastuslupia, jos

               a)

               alus syyllistyy Kiribatin lakien ja asetusten vakavaan rikkomiseen; tai

               b)

               aluksen omistaja ei ole noudattanut rikkomisesta, johon alus on syyllistynyt, langetettua tuomioistuimen päätöstä. Kun tuomioistuimen päätöksen noudattaminen on alkanut, alukselle palautetaan sen kalastuslupa luvan jäljellä olevaksi ajaksi.

         10 artikla
   Pöytäkirjan soveltamisen keskeyttäminen
   1.   Jos kuulemisissa ei ole päästy sovintoon, tämän pöytäkirjan soveltaminen voidaan keskeyttää jommankumman sopimuspuolen aloitteesta, jos

               a)

               Euroopan unioni ei suorita tämän pöytäkirjan 2 artiklan 2 kohdassa määrättyjä maksuja syistä, joita ei mainita tämän pöytäkirjan 8 artiklassa;

               b)

               sopimuspuolten kesken esiintyy erimielisyyttä tämän pöytäkirjan tulkinnasta tai soveltamisesta;

               c)

               jompikumpi sopimuspuoli rikkoo tämän pöytäkirjan määräyksiä; tai

               d)

               jompikumpi sopimuspuoli havaitsee ihmisoikeuksien olennaisen ja perustavanlaatuisen rikkomuksen, jollaisia ovat muun muassa Cotonoun sopimuksen 9 artiklassa tarkoitetut rikkomukset.

         2.   Tämän pöytäkirjan soveltaminen voidaan toisen sopimuspuolen aloitteesta keskeyttää, jos sopimuspuolten välinen erimielisyys katsotaan vakavaksi ja jos siitä ei ole päästy sovintoon sopimuspuolten välisissä neuvotteluissa.
   3.   Tämän pöytäkirjan soveltamisen keskeyttäminen edellyttää, että asianomainen sopimuspuoli ilmoittaa aikeestaan kirjallisesti viimeistään kaksi kuukautta ennen päivää, jona kyseinen keskeytys tulisi voimaan.
   4.   Jos pöytäkirjan soveltaminen keskeytetään, sopimuspuolet jatkavat neuvotteluja löytääkseen erimielisyyteen sovintoratkaisun. Kun ratkaisu löydetään, pöytäkirjan soveltamista jatketaan, ja taloudellisen korvauksen määrää alennetaan vastaavasti suhteessa pöytäkirjan soveltamisen keskeytymisen kestoon.
   11 artikla
   Kansalliset lait ja asetukset
   1.   Euroopan unionin kalastusalusten tämän pöytäkirjan mukaiseen toimintaan Kiribatin talousvyöhykkeellä sovelletaan Kiribatin lakeja ja asetuksia, ellei sopimuksessa tai tässä pöytäkirjassa tai sen liitteessä ja lisäyksissä toisin määrätä.
   2.   Kalastuslainsäädäntöön tehtyjä muutoksia tai uutta kalastuslainsäädäntöä sovelletaan EU:hun kuudentenakymmenentenä päivänä sen jälkeen, kun EU on saanut Kiribatilta ilmoituksen.
   12 artikla
   Uudelleentarkastelulauseke
   Kun tätä pöytäkirjaa on sovellettu kaksi vuotta, aluksen omistajan maksuosuutta tarkistetaan, ja muutoksiin on oltava molempien sopimuspuolten suostumus. Tämän pöytäkirjan kolmatta soveltamisvuotta pidetään siirtymäjaksona ennen Kiribatin viranomaisten aloitteesta käyttöönotettavaa kalastusta koskevaa uutta hoito- ja säilytystoimenpidettä.
   13 artikla
   Kesto
   Tämä pöytäkirja ja sen liite ovat voimassa kolme vuotta 16 päivästä syyskuuta 2012, ellei pöytäkirjaa sanota irti sen 14 artiklan mukaisesti.
   14 artikla
   Irtisanominen
   1.   Kumpi tahansa sopimuspuoli voi irtisanoa sopimuksen epätavanomaisten olosuhteiden vuoksi, jollaisia ovat esimerkiksi kyseessä olevien kalakantojen heikentyminen, Euroopan unionin aluksille myönnettyjen kalastusmahdollisuuksien hyödyntämisen alentuneen tason havaitseminen tai sopimuspuolten tekemien laittoman, ilmoittamattoman ja sääntelemättömän kalastuksen torjumista koskevien sitoumusten noudattamatta jättäminen.
   2.   Tämän pöytäkirjan irtisanomista varten asianomaisen sopimuspuolen on ilmoitettava toiselle sopimuspuolelle kirjallisesti aikeestaan irtisanoa pöytäkirja vähintään kuusi kuukautta ennen päivää, jona irtisanominen tulee voimaan. Edellisessä virkkeessä tarkoitetun ilmoituksen lähettäminen avaa sopimuspuolten väliset neuvottelut.
   3.   Tämän pöytäkirjan 2 artiklassa tarkoitetun taloudellisen korvauksen määrää vähennetään irtisanomisvuoden osalta suhteessa kuluneeseen aikaan.
   15 artikla
   Väliaikainen soveltaminen
   Tätä pöytäkirjaa sovelletaan väliaikaisesti 16 päivästä syyskuuta 2012.
   16 artikla
   Voimaantulo
   Tämä pöytäkirja ja sen liitteet tulevat voimaan päivänä, jona sopimuspuolet ilmoittavat toisilleen tätä varten tarvittavien menettelyjen saattamisesta päätökseen.

      (1)  Euroopan yhteisöstä tuli Euroopan unioni 1 päivänä joulukuuta 2009.

      (2)  Tässä pöytäkirjassa ja sen liitteissä ’kalastusluvalla’ tarkoitetaan kalastuslisenssiä.
   LIITE

      EUROOPAN UNIONIN ALUSTEN KIRIBATIN KALASTUSALUEELLA HARJOITTAMAA KALASTUSTOIMINTAA KOSKEVAT EDELLYTYKSET

   I   LUKU

      KALASTUSLUPIEN (KALASTUSLISENSSIEN) MYÖNTÄMINEN

      1   JAKSO

      Rekisteröinti

               1.

               Euroopan unionin alusten Kiribatin talousvyöhykkeellä harjoittamaan kalastukseen tarvitaan Kiribatin toimivaltaisten viranomaisten antama rekisterinumero.

               2.

               Rekisteröintihakemus on tehtävä Kiribatin toimivaltaisten kalastusviranomaisten tätä tarkoitusta varten laatimalla lomakkeella, jonka malli on lisäyksessä I.

               3.

               Rekisteröintiä varten on toimitettava kooltaan 15 × 20 senttimetriä oleva valokuva aluksesta, jota hakemus koskee, ja maksettava aluskohtainen 2 300 euron vuotuinen rekisteröintimaksu lyhentämättömänä Kiribatin hallituksen tilille nro 1 pöytäkirjan 2 artiklan 7 kohdan mukaisesti.

      2   JAKSO

      Kalastusluvat

               1.

               Ainoastaan kelpoisuusehdot täyttäville aluksille voidaan myöntää kalastuslupa Kiribatin talousvyöhykkeellä.

               2.

               Jotta alusta voidaan pitää kelpoisuusehdot täyttävänä, aluksen varustajan ja päällikön on pitänyt täyttää kaikki aiemmat Kiribatin alueella tapahtuneeseen kalastustoimintaan liittyvät sopimusvelvollisuutensa. Aluksen on oltava asianmukaisesti merkitty FFA:n alueelliseen kalastusalusrekisteriin ja WCPFC:n kalastusalusrekisteriin.
               Kaikilla kalastuslupaa hakevilla Euroopan unionin aluksilla on oltava Kiribatiin sijoittautunut edustaja. Edustajan nimi, osoite ja yhteystiedot on mainittava kalastuslupahakemuksessa.
               Euroopan komissio lähettää Kiribatin kalastuksesta vastaavalle ministeriölle hakemuksen jokaisen sellaisen aluksen osalta, joka haluaa kalastaa tämän pöytäkirjan nojalla, sekä jäljennökset hakemuksista Euroopan unionin Kiribatista vastaavalle edustustolle, jäljempänä ’edustusto’.
               Kiribatin kalastuksesta vastaavalle ministeriölle toimitettavat hakemukset on tehtävä lomakkeille, joiden malli on lisäyksessä II.

               3.

               Kiribatin viranomaiset toteuttavat kaikki tarvittavat toimet sen varmistamiseksi, että kalastuslupahakemusten yhteydessä saadut tiedot käsitellään luottamuksellisina. Tietoja saa käyttää ainoastaan pöytäkirjan soveltamisen yhteydessä.

               4.

               Jokaiseen kalastuslupahakemukseen on liitettävä seuraavat asiakirjat:

                           a)

                           lupamaksu tai todistus sen maksamisesta kalastusluvan voimassaoloajalta;

                           b)

                           lippujäsenvaltion oikeaksi todistama jäljennös vetoisuustodistuksesta, jossa ilmoitetaan aluksen vetoisuus bruttorekisteritonneina tai bruttotonneina;

                           c)

                           muu asiakirja tai todistus, joka tämän pöytäkirjan nojalla vaaditaan alustyypin mukaisesti sovellettavien erityismääräysten johdosta;

                           d)

                           todistus asianmukaisesta merkitsemisestä FFA:n alueelliseen kalastusalusrekisteriin ja WCPFC:n kalastusalusrekisteriin;

                           e)

                           englanninkielinen jäljennös vakuutustodistuksesta kalastusluvan voimassaoloajalta;

                           f)

                           tarkkailijoista aiheutuvista kuluista vuosittain suoritettava 2 300 euron aluskohtainen maksu.

               5.

               Kaikki maksut on tarkkailijoista aiheutuviin kuluihin liittyvää maksua lukuun ottamatta suoritettava lyhentämättöminä Kiribatin hallituksen tilille nro 1 pöytäkirjan 2 artiklan 7 kohdan mukaisesti.
               Maksut sisältävät kaikki kansalliset ja paikalliset verot, lukuun ottamatta satamaveroja ja palveluista aiheutuvia kustannuksia sekä jälleenlaivausmaksuja.
               Kalastusluvat myönnetään kaikkien alusten osalta sekä sähköisesti että paperiversioina aluksen omistajille, ja niistä toimitetaan sähköinen jäljennös Euroopan komissiolle ja edustustolle 15 työpäivän kuluessa siitä, kun Kiribatin kalastuksesta vastaava ministeriö on vastaanottanut kaikki 4 kohdassa tarkoitetut asiakirjat. Sähköinen jäljennös korvataan paperiversiolla, kun se on saatu.

               6.

               Kalastusluvat myönnetään aluskohtaisesti, eikä niitä voi siirtää toiselle alukselle.

               7.

               Euroopan unionin pyynnöstä ja todistettavan ylivoimaisen esteen johdosta aluksen kalastuslupa korvataan sen jäljellä olevaksi voimassaoloajaksi ilman uutta lupamaksua uudella kalastusluvalla, joka myönnetään toiselle alukselle, jolla on samanlaiset ominaisuudet kuin edellisellä aluksella. Kummankin kyseessä olevan aluksen kokonaissaalis otetaan huomioon, kun lasketaan Euroopan unionin alusten saalismäärää sen päättämiseksi, onko Euroopan unionin maksettava lisämaksuja pöytäkirjan 2 artiklan 4 kappaleen mukaisesti.
               Ensimmäisen aluksen varustajan on palautettava peruutettava kalastuslupa Kiribatin toimivaltaisille viranomaisille edustuston välityksellä.
               Uusi kalastuslupa tulee voimaan päivänä, jona Kiribatin kalastuksesta vastaava ministeriö myöntää sen, ja luvan voimassaolo jatkuu ensimmäisen kalastusluvan voimassaoloajan loppuun asti. Uudesta kalastusluvasta ilmoitetaan edustustolle.

               8.

               Kalastuslupa on säilytettävä näkyvällä paikalla aluksen ohjaamossa jatkuvasti, sanotun kuitenkaan rajoittamatta tämän liitteen V luvun 3 jakson määräysten soveltamista. Siihen asti kun alkuperäinen kalastuslupa saadaan alukselle, sähköisesti lähetetty tai muu Kiribatin viranomaisten hyväksymä asiakirja on riittävä todiste voimassa olevasta kalastusluvasta tämän sopimuksen seurantaa, valvontaa ja täytäntöönpanoa varten kohtuullisen ajan mutta kuitenkin enintään 45 päivän ajan kalastusluvan myöntämisestä. Sähköisesti vastaanotettu asiakirja korvataan paperiversiolla, kun se on saatu.

               9.

               Sopimuspuolet pyrkivät yhdessä edistämään sellaisen kalastuslupajärjestelmän käyttöön ottamista, joka perustuu yksinomaan kaikkien edellä kuvattujen tietojen ja asiakirjojen sähköiseen vaihtoon. Sopimuspuolet pyrkivät yhdessä pikaisesti korvaamaan paperipohjaisen kalastuslupajärjestelmän vastaavalla sähköisellä järjestelmällä sekä siirtämään tämän jakson 1 kohdassa tarkoitettujen Kiribatin talousvyöhykkeellä luvan nojalla kalastavien alusten luettelon sähköiseen muotoon.

      3   JAKSO

      Kalastuslupaa koskevat ehdot – maksut ja ennakot

               1.

               Kalastusluvat ovat voimassa yhden vuoden. Ne voidaan uusia vuosittain. Kalastuslupien uusiminen riippuu pöytäkirjassa vahvistetuista käytettävissä olevista kalastusmahdollisuuksista.

               2.

               Kalastuslupamaksu on 35 euroa Kiribatin talousvyöhykkeellä pyydettyä tonnia kohti.

               3.

               Kalastuslupa myönnetään sen jälkeen, kun aluksen omistaja on maksanut pöytäkirjan 2 artiklan 7 kohdan mukaisesti Kiribatin hallituksen tilille nro 1 seuraavat kiinteämääräiset summat:

                           a)

                           131 250 euroa nuottaa käyttävää tonnikala-alusta kohden; ja

                           b)

                           15 000 euroa pintasiima-alusta kohden.

               4.

               Tämän jakson 3 kohdassa esitettyyn määrään lisätään kalastuslupaan liittyvä erityismaksuosuus, jonka määrä on 300 000 euroa nuottaa käyttävältä tonnikala-alukselta ja joka aluksen omistajien on maksettava pöytäkirjan 2 artiklan 7 kohdan mukaisesti Kiribatin hallituksen tilille nro 1.

               5.

               Euroopan komissio laatii kalastusvuodelta suoritettavien maksujen lopullisen tilityksen viimeistään kunkin vuoden 30 päivänä kesäkuuta edellisen kalenterivuoden aikana pyydettyjen saaliiden osalta kunkin aluksen omistajan tekemien saalisilmoitusten perusteella. Tietojen olisi oltava Euroopan unionin pyyntitietojen tarkastamisesta vastaavien jäsenvaltioiden tieteellisten laitosten, kuten IRD:n (Institut de Recherche pour le Développement), IEO:n (Instituto Español de Oceanografia) tai IPIMAR:n (Instituto Portugues de Investigaçao Maritima) vahvistamia.

               6.

               Euroopan komission laatima maksutilitys lähetetään Kiribatin kalastuksesta vastaavan ministeriön tarkastettavaksi ja hyväksyttäväksi.
               Kiribatin viranomaiset voivat kyseenalaistaa maksutilityksen 30 päivän kuluessa tilityksestä ja erimielisyystilanteessa pyytää sekakomitean kutsumista ylimääräiseen istuntoon, kuten sopimuksen 9 artiklan 2 kohdassa määrätään.
               Jos 30 päivän kuluessa tilityksestä ei esitetä vastalauseita, Kiribatin viranomaisten katsotaan hyväksyneen maksutilityksen.

               7.

               Lopullinen maksutilitys on annettava viipymättä tiedoksi Kiribatin kalastuksesta vastaavalle ministeriölle, edustustolle ja aluksen omistajille.
               Aluksen omistajien on suoritettava mahdolliset lisämaksut Kiribatin toimivaltaisille viranomaisille 45 päivän kuluessa vahvistetun lopullisen tilityksen tiedoksi antamisesta maksamalla ne lyhentämättöminä Kiribatin hallituksen tilille nro 1 pöytäkirjan 2 artiklan 7 kohdan mukaisesti.

               8.

               Jos lopullisessa tilityksessä vahvistettu summa on pienempi kuin tämän jakson 3 kohdassa tarkoitettu ennakko, erotusta ei kuitenkaan palauteta aluksen omistajalle.

               9.

               Jos kalastusmahdollisuudet vähenevät siitä syystä, että merkittävä osa Kiribatin talousvyöhykkeestä suljetaan kalastukselta, aluksen omistajan maksua voidaan sen jälkeen, kun sopimuspuolia on kuultu sekakomiteassa, tarkistaa vastaavasti suhteutettuna kyseiseen aikaan.

         II   LUKU

      KALASTUSALUEET JA -TOIMINTA

      1   JAKSO

      Kalastusalueet

               1.

               Tämän pöytäkirjan 1 artiklassa tarkoitetut alukset saavat harjoittaa kalastustoimintaa Kiribatin talousvyöhykkeellä lukuun ottamatta merikartassa 83005-FLC Kiribatin lakien ja asetusten mukaisesti suojelluiksi alueiksi tai kalastuskieltoalueiksi osoitettuja alueita.

               2.

               Kiribatin on ilmoitettava Euroopan komissiolle kyseisten suojeltujen alueiden tai kalastuskieltoalueiden muutoksista heti, kun muutokset on hyväksytty.

               3.

               Mikään kalastus ei joka tapauksessa ole sallittu alle 12 meripeninkulman päässä perusviivasta ja yhden meripeninkulman vyöhykkeellä ankkuroiduista kalaparvien kokoamiseen käytettävistä laitteista, joiden sijaintipaikkojen muiden kansalaisten tai yhteisöjen on annettava tiedoksi maantieteellisin koordinaatein. Erityisesti nuotta-aluksilla kalastaminen on kiellettyä alle 60 meripeninkulman päässä Tarawan, Kantonin and Kiritimatin saarten perusviivoista ja tämän jakson 1 kohdassa tarkoitetuissa merikartoissa kuvatuista vedenalaisista riutoista.

      2   JAKSO

      Kalastustoiminta

               1.

               Nuotta- ja pitkäsiima-alukset saavat kalastaa ainoastaan pöytäkirjan 1 artiklassa määriteltyjä lajeja. Muiden kalalajien kuin pöytäkirjan 1 artiklassa määriteltyjen lajien tahattomat sivusaaliit on ilmoitettava Kiribatin viranomaisille tämän liitteen III luvun mukaisesti.

               2.

               Euroopan unionin alusten kalastustoiminnassa on noudatettava WCPFC:n säilyttämis- ja hoitotoimenpiteitä.

               3.

               Pohjakalastus ja koralleilla harjoitettava kalastus on kiellettyä Kiribatin talousvyöhykkeellä.

               4.

               Euroopan unionin alusten on harjoitettava kaikkea kalastustoimintaa tavalla, joka ei häiritse perinteistä paikallista kalastusta, ja vapautettava kaikki kilpikonnat, merinisäkkäät ja riuttakalat tavalla, joka tarjoaa tällaisille sekalaisille saaliille parhaat eloonjäämismahdollisuudet.

               5.

               Euroopan unionin alusten sekä niiden päälliköiden ja käyttäjien on harjoitettava kaikkea kalastustoimintaa tavalla, joka ei häiritse muiden kalastusalusten kalastustoimintaa eikä vahingoita muiden kalastusalusten pyydyksiä.

         III   LUKU

      SEURANTA

      1   JAKSO

      Saaliiden kirjaamista koskevat järjestelyt

               1.

               Alusten päälliköiden on kirjattava lisäyksissä III A ja III B luetellut tiedot kalastuspäiväkirjaan. Saalistiedot / kalastuspäiväkirjan tiedot olisi toimitettava sähköisesti 1 päivästä tammikuuta 2010 alkaen yli 24 metriä pitkien alusten osalta ja vähitellen vuodesta 2012 alkaen yli 12 metriä pitkien alusten osalta. Sopimuspuolet pyrkivät yhdessä edistämään yksinomaan sähköiseen vaihtoon perustuvan saalisilmoitusjärjestelmän käyttöön ottamista kaikkien edellä tarkoitettujen tietojen vaihtamiseksi. Sopimuspuolet pyrkivät yhdessä pikaisesti korvaamaan paperipohjaiset kalastuspäiväkirjat sähköisillä.

               2.

               Jos alukselta ei jonakin päivänä laskettu pyydyksiä tai jos pyydykset laskettiin saalista saamatta, aluksen päällikön on kirjattava tämä tieto päivittäiseen kalastuspäiväkirjalomakkeeseen. Päivinä, joina kalastustoimintaa ei harjoiteta, aluksen on kirjattava kalastuspäiväkirjaan ennen kyseisen vuorokauden päättymistä, että toimintaa ei harjoitettu.

               3.

               Kiribatin talousvyöhykkeelle saapumisen ja sieltä poistumisen päivämäärät ja kellonajat on merkittävä kalastuspäiväkirjaan heti, kun Kiribatin talousvyöhykkeelle saavutaan tai sieltä poistutaan.

               4.

               Muiden lajien kuin pöytäkirjan 1 artiklassa määriteltyjen lajien tahattomien sivusaaliiden osalta Euroopan unionin alusten on ilmoitettava saaliiksi saatujen kalojen lajit ja kunkin saalislajin koko ja määrä painona tai lukumääränä kalastuspäiväkirjan mukaisesti, riippumatta siitä, säilytetäänkö saalis aluksella vai palautettiinko se mereen.

               5.

               Kalastuspäiväkirjat on täytettävä selkeästi päivittäin, ja aluksen päällikön on allekirjoitettava ne joka päivä viimeistään kello 23.59.

      2   JAKSO

      Saaliista ilmoittamista koskevat järjestelyt

               1.

               Euroopan unionin aluksen kalastusmatkan kestolla tarkoitetaan tässä liitteessä seuraavaa:

                           a)

                           joko aikaa, joka kuluu Kiribatin talousvyöhykkeelle saapumisen ja siltä poistumisen välillä;

                           b)

                           tai aikaa, joka kuluu Kiribatin talousvyöhykkeelle saapumisen ja jälleenlaivauksen välillä;

                           c)

                           tai aikaa, joka kuluu Kiribatin talousvyöhykkeelle saapumisen ja Kiribatin nimetyssä satamassa toteutetun saaliin purkamisen välillä.

               2.

               Kaikkien Euroopan unionin alusten, joilla on sopimuksen mukainen lupa kalastaa Kiribatin talousvyöhykkeellä, on ilmoitettava Kiribatin talousvyöhykkeellä pyytämänsä saaliit kalastuksesta vastaavalle ministeriölle seuraavien menettelyjen mukaisesti:

                           a)

                           kaikki allekirjoitetut kalastuspäiväkirjat lähetetään lippujäsenvaltion kalastuksenseurantakeskuksen välityksellä Kiribatin kalastuksenseurantakeskukselle ja Euroopan komissiolle sähköisesti tai muulla tavalla viiden päivän kuluessa kustakin purkamisesta tai jälleenlaivauksesta;

                           b)

                           aluksen päällikön on lähetettävä viikoittainen saalisilmoitus lisäyksessä IV olevassa 3 osassa lueteltuine tietoineen Kiribatin kalastuksesta vastaavalle ministeriölle ja Euroopan komissiolle sähköisesti tai muulla tavalla. Viikoittaiset sijainti- ja saalisilmoitukset on säilytettävä aluksella purkamisen tai jälleenlaivauksen päättymiseen asti.

               3.

               Alueelle tulo ja siltä poistuminen:

                           a)

                           Euroopan unionin alusten on ilmoitettava Kiribatin kalastuksesta vastaavalle ministeriölle vähintään 24 tuntia aikaisemmin aikomuksestaan tulla Kiribatin talousvyöhykkeelle ja välittömästi siltä poistumisen jälkeen. Euroopan unionin alusten on heti Kiribatin talousvyöhykkeelle saavuttuaan ilmoitettava siitä Kiribatin kalastuksesta vastaavalle ministeriölle lisäyksessä IV olevan mallin mukaisella faksilla tai sähköpostilla taikka radiolla.

                           b)

                           Poistumisilmoituksen yhteydessä kunkin aluksen on ilmoitettava myös sijaintinsa ja aluksella olevien saaliiden määrä ja lajit lisäyksessä IV olevan mallin mukaisesti. Ilmoitukset on tehtävä faksilla, sähköpostilla tai radiolla.

               4.

               Ilman Kiribatin kalastuksesta vastaavalle ministeriölle tehtyä ennakkoilmoitusta kalastamasta tavattu alus katsotaan ilman kalastuslupaa kalastavaksi alukseksi.

               5.

               Aluksille ilmoitetaan kalastusluvan myöntämisen yhteydessä Kiribatin viranomaisten faksi- ja puhelinnumero sekä sähköpostiosoite.

               6.

               Kunkin Euroopan unionin aluksen on annettava kalastuspäiväkirjat ja saalisilmoitukset viipymättä sellaisten täytäntöönpanoviranomaisten ja muiden yksittäisten henkilöiden ja yhteisöjen tarkastettaviksi, joilla on kiistatonta tunnistusta varten henkilökortti, joka todistaa tarkastajan olevan Kiribatin viranomaisten valtuuttama.

      3   JAKSO

      Alusten satelliittiseurantajärjestelmä (VMS)

               1.

               Kaikkien Euroopan unionin alusten edellytetään Kiribatin talousvyöhykkeellä toimiessaan noudattavan siellä nykyisin sovellettavaa alusten satelliittiseurantajärjestelmää (FFA VMS). Kaikilla Euroopan unionin aluksilla on oltava asennettuna FFA:n hyväksymä mobiililähetysyksikkö, joka on pidettävä jatkuvasti täysin toimintakuntoisena.

               2.

               Aluksen päällikkö ja käyttäjä sopivat, etteivät ne mobiililähetysyksikön asentamisen jälkeen puutu siihen, poista sitä tai määrää sitä poistettavaksi alukselta, vaadittavia huolto- ja korjaustarkoituksia lukuun ottamatta. Kukin alus ja sen käyttäjä vastaavat mobiililähetysyksikön hankintaan, huoltoon ja toimintaan liittyvistä kustannuksista ja tekevät sen käyttöön liittyvissä asioissa yhteistyötä Kiribatin viranomaisten kanssa (ks. tarkemmat tiedot lisäyksessä V).

               3.

               Edellä olevan 1 kohdan määräykset eivät estä sopimuspuolia harkitsemasta vaihtoehtoisia VMS-valintoja, jos ne ovat yhteensopivia WCPFC:n VMS:n kanssa.

               4.

               Kiribatin kalastuksenseurantakeskukselle toimitettuja tietoja voidaan käyttää ainoastaan valvontatarkoituksiin Kiribatin talousvyöhykkeellä. VMS-tietoja ei saa siirtää, myydä, tarjota eikä toimittaa missään muodossa kolmansille osapuolille valvontatarkoituksiin tai muihin tarkoituksiin Kiribatin talousalueen ulkopuolella.

               5.

               Edellistä kohtaa ei sovelleta seuranta- ja tarkastustoimintaa koskevien WCPFC-velvoitteiden yhteydessä WCPFC-yleissopimusalueeseen kuuluvalla aavan meren alueella.

      4   JAKSO

      Purkaminen

               1.

               Euroopan unionin alusten, jotka haluavat purkaa saaliitaan Kiribatin satamissa, on tehtävä se Kiribatin nimettyjen satamien alueella. Luettelo näistä nimetyistä satamista on lisäyksessä VI.

               2.

               Kyseisten alusten varustajien on annettava Kiribatin kalastuksesta vastaavalle ministeriölle ja lippujäsenvaltion kalastuksenseurantakeskukselle vähintään 48 tuntia aikaisemmin tiedot lisäyksessä IV olevassa 4 kohdassa annetun mallin mukaisesti. Jos saaliita puretaan Kiribatin talousvyöhykkeen ulkopuolella olevassa satamassa, ilmoitus tehdään, kuten edellä esitetään, satamavaltiolle, jossa purkaminen tapahtuu, sekä lippujäsenvaltion kalastuksenseurantakeskukselle.

               3.

               Saaliin purkamista Kiribatin satamassa harjoittavien Euroopan unionin alusten päälliköiden on sallittava Kiribatin valtuutettujen virkamiesten toiminta ja helpotettava sitä. Tarkastuskäynnin jälkeen aluksen päällikölle annetaan todistus.

      5   JAKSO

      Jälleenlaivaus

               1.

               Euroopan unionin alusten, jotka haluavat jälleenlaivata saaliitaan Kiribatin vesillä, on tehtävä se Kiribatin nimettyjen satamien alueella. Luettelo näistä nimetyistä satamista on lisäyksessä VI.

               2.

               Kyseisten alusten varustajien on annettava tiedot Kiribatin kalastuksesta vastaavalle ministeriölle vähintään 48 tuntia aikaisemmin.

               3.

               Jälleenlaivausta pidetään matkan päättämisenä. Alusten on näin ollen toimitettava Kiribatin kalastuksesta vastaavalle ministeriölle saalisilmoitukset ja ilmoitettava, aikovatko ne jatkaa kalastusta vai poistua Kiribatin talousvyöhykkeeltä.

               4.

               Kiribatin talousvyöhykkeellä kalastavat Euroopan unionin alukset eivät saa jälleenlaivata saaliitaan merellä missään olosuhteissa.

               5.

               Muut kuin edellä olevissa kohdissa tarkoitetut saaliiden jälleenlaivaustoimenpiteet ovat kiellettyjä Kiribatin talousvyöhykkeellä. Tämän määräyksen rikkominen johtaa Kiribatissa voimassa olevien lakien ja asetusten mukaisiin seuraamuksiin.

               6.

               Saaliin jälleenlaivausta Kiribatin satamassa harjoittavien Euroopan unionin alusten päälliköiden on sallittava Kiribatin valtuutettujen virkamiesten toiminta ja helpotettava sitä. Tarkastuskäynnin jälkeen aluksen päällikölle annetaan todistus.

         IV   LUKU

      TARKKAILIJAT

               1.

               Jokaisen Euroopan unionin aluksen on kalastuslupahakemusta jättäessään suoritettava tarkkailijoista aiheutuviin kuluihin liittyvä maksu Kiribatin hallituksen tilille nro 4, kuten I luvun 2 jakson 4 kohdan f alakohdassa täsmennetään.

               2.

               Euroopan unionin aluksille, joilla on tämän sopimuksen mukainen lupa kalastaa Kiribatin liittovaltion talousvyöhykkeellä, on päästettävä alukselle tarkkailijoita seuraavien edellytysten mukaisesti:

                           A.

                           Nuotta-alukset:
                           Euroopan unionin nuotta-aluksilla on aina toimintaa Kiribatin talousvyöhykkeellä harjoittaessaan oltava Kiribatin kalastuksentarkkailijaohjelman mukaisesti hyväksytty tarkkailija, WCPFC:n alueellisen tarkkailijaohjelman (Regional Observer Program, WCPFC ROP) mukaisesti hyväksytty tarkkailija tai hyväksyttyjen tarkkailijoiden vastavuoroista hyväksymistä koskevan WCPFC:n ja IATTC:n yhteisymmärryspöytäkirjan mukaisesti hyväksytty IATTC:n tarkkailija. Asianomaisen aluksen omistajan tai hänen edustajansa on ilmoitettava Kiribatin kalastuksesta vastaavalle ministeriölle mahdollisimman pian tarkkailijan nimi ja se, minkä ohjelman mukainen hyväksyntä tarkkailijalla on.

                           B.

                           Pitkäsiima-alukset:

                                       a)

                                       Kiribatin kalastuksesta vastaava ministeriö määrittelee aluksella olevia tarkkailijoita koskevan ohjelman soveltamisalan vuosittain Kiribatin talousvyöhykkeellä luvan nojalla kalastavien alusten lukumäärän ja kalastuksen kohteena olevien kalakantojen tilan perusteella. Ministeriö päättää niiden alusten lukumäärän tai prosentuaalisen osuuden, joiden on otettava tarkkailija alukselle. Tämä perustuu WCPFC ROP -ohjelmaan, ja tarkkailijoiden lukumäärän on oltava kyseisessä ohjelmassa Kiribatin talousvyöhykkeelle vahvistetun lukumäärän mukainen.

                                       b)

                                       Kiribatin kalastuksesta vastaava ministeriö laatii luettelon aluksista, joille on tarkoitus ottaa tarkkailija, sekä luettelon tämän kohdan 2 A alakohdassa määritellyistä hyväksytyistä tarkkailijoista. Luettelot on pidettävä ajan tasalla. Ne on toimitettava Euroopan komissiolle heti, kun ne on laadittu, ja sen jälkeen joka kolmas kuukausi, jos niitä on päivitetty.

                                       c)

                                       Asianomaisen aluksen omistajan tai hänen edustajansa on toteutettava tarvittavat toimet Kiribatin tämän alakohdan a ja b alakohdan mukaisesti vahvistamien vaatimusten noudattamiseksi ja ilmoitettava Kiribatin kalastuksesta vastaavalle ministeriölle aikeestaan ottaa alukselleen tarkkailija viimeistään 15 päivää ennen tarkkailijan suunniteltua alukselle saapumista, ja kyseisen tarkkailijan nimi on ilmoitettava mahdollisimman pian.

                                       d)

                                       Kiribatin kalastuksesta vastaava ministeriö vahvistaa tarkkailijan aluksellaoloajan; tämä aika ei kuitenkaan yleensä saa olla pitempi, kuin tarkkailijan tehtävien suorittaminen edellyttää. Kiribatin kalastuksesta vastaava ministeriö ilmoittaa aluksellaoloajan varustajille tai näiden edustajille samalla, kun hän ilmoittaa kyseiselle alukselle otettavan tarkkailijan nimen.

               3.

               Jollei tämän luvun 2 kohdan A alakohdan määräyksistä muuta johdu, asianomaisen aluksen omistajan on ilmoitettava 10 päivää ennen tarkastajan alukselle ottamista, missä Kiribatin satamassa ja minä päivänä alukselle aiotaan ottaa tarkastaja matkan alkaessa.

               4.

               Jos tarkkailija nousee alukselle muussa kuin kotimaassaan, varustajan on vastattava tarkkailijan matkakuluista. Jos alus poistuu Kiribatin talousvyöhykkeeltä Kiribatin tarkkailijan ollessa aluksella, on kaikin keinoin pyrittävä varmistamaan tarkkailijan paluu Kiribatin niin pian kuin mahdollista varustajan kustannuksella.

               5.

               Jos tarkkailija ei ilmesty sovittuun paikkaan sovittuna aikana tai sitä seuraavien kuuden (6) tunnin kuluessa, varustaja vapautuu ilman eri toimenpiteitä velvollisuudestaan ottaa kyseinen tarkkailija alukselle.

               6.

               Tarkkailijaa on kohdeltava kuten aluksen päällystöä. Hänen tehtävänään on

                           a)

                           tehdä havaintoja alusten kalastustoiminnasta;

                           b)

                           tarkistaa kalastusta harjoittavien alusten sijainti;

                           c)

                           ottaa näytteitä biologisiin tarkoituksiin tieteellisten ohjelmien mukaisesti;

                           d)

                           laatia luettelo käytetyistä pyydyksistä;

                           e)

                           tarkastaa Kiribatin talousvyöhykkeellä pyydettyjä saaliita koskevat tiedot kalastuspäiväkirjasta;

                           f)

                           tarkastaa sivusaaliiden prosenttiosuudet ja tehdä arvio kaupan pidettävien kala-, äyriäis-, pääjalkais- ja nisäkäslajien poisheitetyistä määristä;

                           g)

                           ilmoittaa radioteitse tai muulla tavalla kerran viikossa kalastustiedot, joihin sisältyvät aluksella olevien pääasiallisten saaliiden ja sivusaaliiden määrät.

               7.

               Päälliköiden on sallittava valtuutettujen tarkkailijoiden pääsy Kiribatin talousvyöhykkeellä luvallisesti toimiville aluksille sekä kaikin käytettävissään olevin keinoin huolehdittava tarkkailijoiden fyysisestä turvallisuudesta ja hyvinvoinnista näiden suorittaessa tehtäviään:

                           a)

                           päällikön on sallittava tällaisen valtuutetun tarkkailijan pääsy alukselle ja avustettava tarkkailijaa tämän suorittaessa tieteellisiä, seuranta- ja muita tehtäviään;

                           b)

                           päällikön on annettava tarkkailijan käyttöön kaikki aluksella olevat sellaiset välineet ja laitteistot, jotka tarkkailija katsoo tarpeellisiksi tehtäviensä suorittamiseksi, sekä avustettava tarkkailijaa kyseisten välineiden ja laitteistojen käytössä;

                           c)

                           tarkkailijalla on oltava pääsy komentosillalle, aluksella olevien kalansaaliiden luo sekä tiloihin, joita voidaan käyttää kalojen säilyttämiseen, jalostamiseen, punnitsemiseen ja varastointiin;

                           d)

                           tarkkailijat voivat ottaa kohtuullisen määrän näytteitä, ja heidän käyttöönsä on annettava aluksen kirjattu kalastustoiminta, mukaan luettuina sen kalastuspäiväkirjat, saalisilmoitukset ja asiakirjat tarkastettaviksi ja jäljennettäviksi; ja

                           e)

                           tarkkailijoille on annettava lupa kerätä mitä tahansa muuta tietoa Kiribatin talousvyöhykkeellä harjoitettavasta kalastuksesta.

               8.

               Aluksella olonsa aikana tarkkailijan on:

                           a)

                           kaikin mahdollisin tavoin huolehdittava siitä, että hänen aluksella olonsa ei häiritse aluksen tavanomaista kalastustoimintaa; ja

                           b)

                           kunnioitettava aluksella olevia varusteita ja laitteistoja sekä aluksen kaikkien asiakirjojen luottamuksellisuutta.

               9.

               Aluksella olonsa aikana tarkkailijalla on oikeus:

                           a)

                           saada käyttöönsä kaikki aluksella olevat sellaiset välineet ja laitteistot, jotka hän katsoo tarpeellisiksi tehtäviensä suorittamiseksi, mukaan lukien pääsy komentosillalle, aluksella olevien kalansaaliiden luo sekä tiloihin, joita voidaan käyttää kalojen säilyttämiseen, jalostamiseen, punnitsemiseen ja varastointiin; tarkkailijan on noudatettava kaikkia aluksen laitteistojen käyttöä ja toimintaa koskevia sääntöjä;

                           b)

                           suorittaa tehtävänsä ilman, että häntä kohdellaan väkivaltaisesti, estetään, vastustetaan, viivästytetään, uhkaillaan tai häiritään.

               10.

               Tarkkailijaraportit:

                           a)

                           Kun tarkkailija tarkkailujakson päättyessä on poistunut alukselta – riippumatta siitä, onko kalastusmatka päättynyt vai ei tämän liitteen III luvun 2 jakson 1 kohdassa määrätyn määritelmän mukaisesti – ja saanut selvityksen tarkkailijan järjestäneeltä taholta, on laadittava loppuraportti, jossa kuvataan koko kalastustoimintaa, mukaan lukien sääntöjenvastaisuudet, ja jonka tarkkailijan järjestänyt taho toimittaa aluksen omistajalle ja/tai hänen edustajilleen sekä jäljennökset edustustolle, jotta asianomaisen kalastusaluksen päällikkö voi esittää kommenttinsa.

                           b)

                           Sen estämättä, mitä edellä a alakohdassa määrätään, sen jälkeen kun tarkkailija on poistunut alukselta, tarkkailijan järjestäneen tahon on annettava aluksen päällikölle taikka aluksen omistajalle tai hänen edustajilleen kommentoitavaksi alustava raportti, jossa on yhteenveto kalastustoiminnasta, sääntöjenvastaisuudet mukaan lukien.

                           c)

                           Tarkkailijan järjestäneen tahon on varmistettava, että Euroopan komissiolle, lippujäsenvaltion toimivaltaiselle viranomaiselle ja aluksen omistajalle tai hänen edustajilleen toimitetaan loppuraportti. Loppuraportti on aina toimitettava 30 työpäivän kuluessa siitä, kun tarkkailija poistuu alukselta.

               11.

               Tarkkailijoille järjestetään aluksella olevien mahdollisuuksien mukaan aluksen omistajan kustannuksella samantasoinen ruokailu ja majoitus kuin päällystöllekin.

               12.

               Aluksen toimiessa Kiribatin talousvyöhykkeellä tarkkailijan palkasta ja sosiaaliturvamaksuista vastaavat Kiribatin viranomaiset.

         V   LUKU

      VALVONTA JA TÄYTÄNTÖÖNPANO

      1   JAKSO

      Aluksen tunnistetiedot

               1.

               Kalastukseen ja meriturvallisuuteen liittyvistä syistä jokaisessa aluksessa on oltava kalastusalusten merkintää ja tunnistamista koskevien YK:n elintarvike- ja maatalousjärjestön (FAO) hyväksymien vaatimusten mukaiset tunnistusmerkinnät.

               2.

               Sataman tai alueen, jossa alus on rekisteröity, kirjain/kirjaimet sekä rekisterinumero(t) on maalattava tai merkittävä aluksen keulan molemmille puolille niin ylös kuin mahdollista vedenpinnan yläpuolelle niin, että ne näkyvät mereltä ja ilmasta käsin, ja niiden värin on erotuttava taustasta, jolle ne on maalattu. Aluksen nimi ja rekisteröintisatama on maalattava myös aluksen keulaan ja perään.

               3.

               Kiribati ja Euroopan unioni voivat tarvittaessa vaatia, että kansainvälinen radiokutsutunnus (IRCS), Kansainvälisen merenkulkujärjestön (IMO) numero ja ulkoiset rekisterikirjaimet ja -numerot maalataan ohjaamon katolle siten, että ne näkyvät selvästi ilmasta ja värillä, joka erottuu taustasta, jolle ne on maalattu:

                           a)

                           toisistaan erottuvat värit ovat valkoinen ja musta; ja

                           b)

                           aluksen runkoon maalattuja tai merkittyjä ulkoisia rekisterinumeroita ja -kirjaimia ei saa poistaa, pyyhkiä tai muuttaa, ne eivät saa olla lukukelvottomia eikä niitä saa peittää tai piilottaa.

               4.

               Alus, jossa ei ole edellä kuvatulla tavalla näkyvissä sen nimeä ja radiokutsutunnusta tai tunnuskirjaimia, voidaan saattaa johonkin Kiribatin satamaan lisätutkimuksia varten.

               5.

               Käyttäjän on varmistettava kansainvälisen hätä- ja kutsutaajuuden 2 182 kHz (HF) ja/tai kansainvälisen turva- ja kutsutaajuuden 156,8 MHz (kanava 16 VHF-FM) jatkuva seuranta helpottaakseen viestintää Kiribatin kalastuksenhoidosta, valvonnasta ja täytäntöönpanosta vastaavien viranomaisten kanssa.

               6.

               Käyttäjän on varmistettava, että aluksella on kansainvälisen viestikirjan (INTERCO) tuore ja ajantasainen kappale ja että se on koska tahansa käytettävissä.

      2   JAKSO

      Viestintä Kiribatin partioalusten kanssa

               1.

               Hyväksyttyjen alusten ja hallituksen partioalusten välisessä viestinnässä noudatetaan seuraavia kansainvälisiä koodeja:
               Kansainvälinen koodi – Merkitys:

                           L

                           Pysähtykää välittömästi

                           SQ3

                           Pysähtykää tai hidastakaa, haluan nousta alukselle

                           QN

                           Ohjatkaa aluksenne meidän aluksemme viereen tyyrpuurin puolelle

                           QN1

                           Ohjatkaa aluksenne meidän aluksemme viereen paapuurin puolelle

                           TD2

                           Onko aluksenne kalastusalus?

                           C

                           Kyllä

                           N

                           Ei

                           QR

                           Emme voi ohjata alusta teidän aluksenne viereen

                           QP

                           Ohjaamme aluksen teidän aluksenne viereen

               2.

               Kiribati toimittaa Euroopan komissiolle luettelon kaikista partioaluksista, joita käytetään kalastuksen valvontaan. Luettelossa on aluksista seuraavat tiedot: nimi, lippuvaltio, tyyppi, valokuva, ulkoiset tunnisteet, IRCS ja viestintävalmiudet.

               3.

               Partioalus on merkittävä selvästi ja se on voitava tunnistaa valtion alukseksi.

      3   JAKSO

      Alusluettelo

   Euroopan komissio pitää ajan tasalla olevaa luetteloa aluksista, joille on myönnetty pöytäkirjan mukainen kalastuslupa. Luettelo annetaan tiedoksi kalastuksen valvonnasta vastaaville Kiribatin viranomaisille heti, kun se on laadittu, ja sen jälkeen aina, kun sitä päivitetään.

      4   JAKSO

      Sovellettavat lait ja asetukset

   Aluksen ja sen käyttäjien on noudatettava tarkoin tämän liitteen määräyksiä sekä Kiribatin lakeja ja asetuksia. Niiden on noudatettava myös kansainvälisiä sopimuksia ja kalastuksenhoitosopimuksia, joissa sekä Kiribati että Euroopan unioni ovat sopimuspuolina. Tämän liitteen määräysten sekä Kiribatin lakien ja asetusten noudattamatta jättäminen saattaa johtaa huomattaviin sakkoihin ja muihin siviili- ja rikosoikeudellisiin seuraamuksiin.

      5   JAKSO

      Valvontamenettelyt

               1.

               Kiribatin talousvyöhykkeellä kalastustoimintaa harjoittavien Euroopan unionin alusten päälliköiden on aina sallittava kalastustoiminnan tarkastamisesta ja valvonnasta vastaavien Kiribatin valtuutettujen virkamiesten alukselle pääsy ja tehtävien suorittaminen sekä helpotettava alukselle pääsyä ja tehtävien suorittamista.

               2.

               Tarkastusten turvallisuuden parantamiseksi tarkastajan tulosta on annettava ennakkoilmoitus, jossa ilmoitetaan tarkastuspaikka ja tarkastajan nimi.

               3.

               Hyväksyttyjen virkamiesten käyttöön on annettava aluksen kirjattu kalastustoiminta, mukaan lukien sen kalastuspäiväkirjat, saalisilmoitukset, asiakirjat ja kaikki tietojen kirjaamiseen tai säilyttämiseen käytetyt elektroniset laitteet, ja aluksen päällikön on annettava tällaisten valtuutettujen virkamiesten tehdä merkintöjä mistä tahansa Kiribatin viranomaisten myöntämästä luvasta tai muista sopimuksen mukaisesti vaadittavista asiakirjoista.

               4.

               Aluksen päällikön on viipymättä noudatettava kaikkia valtuutettujen virkamiesten antamia kohtuullisia ohjeita ja helpotettava turvallista alukselle nousua ja aluksen, pyydysten, varusteiden, asiakirjojen, laitteiden, kalojen ja kalatuotteiden tarkastamista.

               5.

               Aluksen päällikkö tai miehistö ei saa kohdella väkivaltaisesti, estää, vastustaa, viivästyttää tai uhkailla tai häiritä tehtäviään suorittavaa valtuutettua virkamiestä taikka kieltää tältä pääsyä alukselle.

               6.

               Näiden virkamiesten läsnäolo aluksella ei saa kestää kauempaa, kuin on tarpeen heidän tehtäviensä suorittamiseksi.

               7.

               Jos tämän luvun määräyksiä ei noudateta, Kiribatilla on oikeus peruuttaa määräyksiä rikkoneen aluksen kalastuslupa, kunnes muodollisuudet on täytetty, ja soveltaa aluksen varustajaan Kiribatin lakien ja asetusten mukaisia seuraamuksia. Asiasta on ilmoitettava Euroopan komissiolle.

               8.

               Kunkin tarkastuksen jälkeen aluksen päällikölle annetaan todistus.

               9.

               Kiribati varmistaa, että kaikella tämän sopimuksen soveltamisalaan kuuluvien kalastusalusten tarkastamiseen välittömästi osallistuvalla henkilöstöllä on tarvittavat taidot kalastustarkastusten suorittamiseen ja tarkastettavan kalastuksen tuntemus. Kiribatin valtuutetut kalastusalan virkamiehet varmistavat, että tämän sopimuksen soveltamisalaan kuuluvilla aluksilla tehdyissä tarkastuksissa miehistöä, alusta ja lastia kohdellaan noudattaen WCPFC:n alukseen nousemista ja tarkastamista koskevien menettelyjen kansainvälisiä määräyksiä.

      6   JAKSO

      Pysäyttäminen

   Kalastusaluksen pysäyttäminen:

               a)

               Kiribatin kalastuksesta vastaava ministeriö ilmoittaa edustustolle 24 tunnin kuluessa jokaisesta Euroopan unionin aluksen pysäyttämisestä ja siihen sovelletuista seuraamuksista Kiribatin talousvyöhykkeellä.

               b)

               edustustolle toimitetaan samanaikaisesti lyhyt selvitys pysäyttämiseen johtaneista olosuhteista ja syistä.

         VI   LUKU

      VASTUU YMPÄRISTÖSTÄ

               1.

               Euroopan unionin alukset tunnustavat tarpeen säilyttää Kiribatin laguunien ja atollien herkät (merelliset) ympäristöolot, ja Euroopan unionin alukset eivät saa päästää mereen mitään aineksia, jotka saattavat vahingoittaa tai heikentää meren luonnonvarojen laatua. Euroopan unioni noudattaa Kiribatin ympäristösäädöksen säännöksiä.

               2.

               Jos Kiribatin talousvyöhykkeellä tehtävän kalastusmatkan aikana suoritetaan polttoainetäydennystä tai muuta Yhdistyneiden kansakuntien kansainväliseen vaarallisten aineiden merikuljetuksia koskevaan säännöstöön (IMDG) sisältyvän minkä tahansa tuotteen siirtoa, Euroopan unionin alusten on ilmoitettava siitä Kiribatin viranomaisille.

         VII   LUKU

      MIEHISTÖN JÄSENEKSI OTTAMINEN

               1.

               Jokaisen sopimuksen nojalla kalastavan Euroopan unionin aluksen on sitouduttava ottamaan palvelukseensa miehistön jäseniksi vähintään kolme kiribatilaista merimiestä. Aluksen omistajien on pyrittävä ottamaan palvelukseen enemmän kiribatilaisia merimiehiä.

               2.

               Jos aluksen omistaja ei pysty ottamaan kalastusluvan saaneille aluksillensa kiribatilaisia merimiehiä 1 kohdassa määritellyllä tavalla, tämän on maksettava poikkeusmaksuna joka kuukausi jokaisesta miehistöstä 600 euroa. Aluksen omistajan on suoritettava maksu Kiribatin hallituksen tilille nro 4 vuosittain.

               3.

               Aluksen omistajat voivat valita miehistöönsä otettavat merimiehet vapaasti Kiribatin kalastuksesta vastaavan ministeriön toimittamasta luettelosta.

               4.

               Aluksen omistajan tai hänen edustajansa on ilmoitettava Kiribatin kalastuksesta vastaavalle ministeriölle asianomaiselle alukselle palvelukseen otettujen kiribatilaisten merimiesten nimet ja asema miehistössä.

               5.

               Euroopan unionin aluksille otettuihin merimiehiin sovelletaan täysimääräisesti kansainvälisen työjärjestön (ILO) julistusta työelämän perusperiaatteista ja -oikeuksista. Erityisesti kysymykseen tulevat järjestäytymisvapaus ja työntekijöiden kollektiivisen neuvotteluoikeuden tosiasiallinen tunnustaminen sekä syrjimättömyys työmarkkinoilla ja ammatin harjoittamisen yhteydessä.

               6.

               Kiribatilaisten merimiesten työsopimukset, joista yksi kappale annetaan sopimuksen allekirjoittajille, laaditaan aluksen omistajan edustajan tai edustajien ja merimiesten ja/tai heidän ammattiyhdistystensä taikka edustajiensa välillä yhdessä Kiribatin kalastuksesta vastaavan ministeriön kanssa. Nämä sopimukset takaavat merimiehille heihin sovellettavan sosiaaliturvajärjestelmän edut, joihin kuuluvat henki-, sairaus- ja tapaturmavakuutus.

               7.

               Kiribatilaisten merimiesten palkat maksaa aluksen omistaja. Ne on vahvistettava aluksen omistajan tai hänen edustajansa ja Kiribatin kalastuksesta vastaavan ministeriön välisellä yhteisellä sopimuksella ennen kalastuslupien myöntämistä. Kiribatilaisten merimiesten palkkausehdot eivät voi kuitenkaan olla huonommat kuin ne, joita sovelletaan Kiribatin miehistöihin, eivätkä missään tapauksessa ILO:n vaatimuksia huonommat.

               8.

               Jokaisen Euroopan unionin alukselle palvelukseen otetun merimiehen on ilmoittauduttava kyseisen aluksen päällikölle aiottua miehistöön tuloa edeltävänä päivänä. Jos merimies ei ole paikalla hänen miehistöön tulolleen sovittuna päivänä ja aikana, laivanvarustaja vapautuu ilman eri toimenpiteitä velvoitteestaan ottaa kyseinen merimies miehistöön.

         VIII   LUKU

      KÄYTTÄJÄN VASTUU

               1.

               Aluksen käyttäjän on varmistettava, että alus on merikelpoinen ja että sillä on kutakin matkustajaa ja miehistön jäsentä varten riittävät hengenpelastusvälineet ja henkiinjäämisvarusteet.

               2.

               Kiribatin sekä sen kansalaisten ja asukkaiden suojelemiseksi käyttäjän on varmistettava, että sen alus on Kiribatin viranomaisten Kiribatin talousvyöhykkeen osalta hyväksymän kansainvälisesti tunnustetun vakuutuslaitoksen asianmukaisesti ja täydellisesti vakuuttama, mukaan luettuina laguunit ja atollit, aluemeri, vedenalaiset riutat ja talousvyöhyke, kuten tämän liitteen I luvun 2 jakson 4 kohdan e alakohdassa tarkoitetussa vakuutustodistuksessa esitetään.

               3.

               Jos Euroopan unionin alus joutuu Kiribatissa merionnettomuuteen tai vaaratilanteeseen, josta aiheutuu vahinkoja ympäristölle, omaisuudelle tai henkilöille, aluksen ja sen käyttäjän on viipymättä ilmoitettava asiasta Kiribatin viranomaisille. Jos Euroopan unionin alus on vastuussa edellä mainituista vahingoista, niiden korvaaminen kuuluu alukselle ja sen käyttäjälle.


title: Poliittisten ja turvallisuusasioiden komitean päätös BiH/11/2007, tehty 25 päivänä syyskuuta 2007 , Bosnia ja Hertsegovinassa toteutettavan Euroopan unionin sotilasoperaation EU-joukkojen komentajan nimittämisestä

text:
               6.11.2007

               FI

               Euroopan unionin virallinen lehti

               L 288/60

      POLIITTISTEN JA TURVALLISUUSASIOIDEN KOMITEAN PÄÄTÖS BiH/11/2007,
   tehty 25 päivänä syyskuuta 2007,
   Bosnia ja Hertsegovinassa toteutettavan Euroopan unionin sotilasoperaation EU-joukkojen komentajan nimittämisestä
   (2007/711/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
   ottaa huomioon Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksytyn neuvoston yhteisen toiminnan 2004/570/YUTP (1) ja erityisesti sen 6 artiklan,
   sekä katsoo seuraavaa:

               (1)

               Yhteisen toiminnan 2004/570/YUTP 6 artiklan mukaisesti neuvosto on valtuuttanut poliittisten ja turvallisuusasioiden komitean (PKT) tekemään päätökset EU-joukkojen komentajan nimittämisestä.

               (2)

               Poliittisten ja turvallisuusasioiden komitea teki 27 päivänä kesäkuuta 2006 päätöksen BiH/9/2006 (2), jolla kontra-amiraali Hans Jochen WITTHAUER nimitettiin Bosnia ja Hertsegovinassa toteutettavan Euroopan unionin sotilasoperaation EU-joukkojen komentajaksi.

               (3)

               EU:n sotilasoperaation komentaja on suosittanut, että kenraalimajuri Ignacio MARTÍN VILLALAÍN nimitettäisiin Bosnia ja Hertsegovinassa toteutettavan Euroopan unionin sotilasoperaation uudeksi EU-joukkojen komentajaksi.

               (4)

               EU:n sotilaskomitea on antanut tukensa tälle suositukselle.

               (5)

               Tanskan asemaa koskevan, Euroopan unionista tehtyyn sopimukseen ja Euroopan yhteisön perustamissopimukseen liitetyn pöytäkirjan 6 artiklan mukaisesti Tanska ei osallistu niiden Euroopan unionin toimien ja päätösten valmisteluun ja täytäntöönpanoon, joilla on merkitystä puolustuksen alalla.

               (6)

               Kööpenhaminassa 12 ja 13 päivänä joulukuuta 2002 kokoontunut Eurooppa-neuvosto antoi julkilausuman, jossa todetaan, että Berliini plus -järjestelyt ja niiden täytäntöönpano koskevat ainoastaan niitä EU:n jäsenvaltioita, jotka ovat myös joko Naton jäseniä tai rauhankumppanuuden osapuolia ja jotka ovat näin ollen tehneet kahdenvälisiä turvallisuussopimuksia Naton kanssa,

         ON PÄÄTTÄNYT SEURAAVAA:
   1 artikla
   Kenraalimajuri Ignacio MARTÍN VILLALAÍN nimitetään Bosnia ja Hertsegovinassa toteutettavan Euroopan unionin sotilasoperaation EU-joukkojen komentajaksi.
   2 artikla
   Tämä päätös tulee voimaan 4 päivänä joulukuuta 2007.

      Tehty Brysselissä 25 päivänä syyskuuta 2007.

            Poliittisten ja turvallisuusasioiden komitean puolesta

            Puheenjohtaja

         C. DURRANT PAIS

      (1)  EUVL L 252, 28.7.2004, s. 10.

      (2)  EUVL L 196, 18.7.2006, s. 25.


Avis juridique important

|

32000D0399

2000/399/EY: Neuvoston päätös, tehty 16 päivänä kesäkuuta 2000, AKT-EY-kumppanuussopimuksen pöytäkirjassa N:o 1 vahvistetuista alkuperäsäännöistä myönnettäviä poikkeuksia koskevasta menettelystä

Virallinen lehti nro L 151 , 24/06/2000 s. 0016 - 0017

Neuvoston päätös,tehty 16 päivänä kesäkuuta 2000,AKT-EY-kumppanuussopimuksen pöytäkirjassa N:o 1 vahvistetuista alkuperäsäännöistä myönnettäviä poikkeuksia koskevasta menettelystä(2000/399/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen,sekä katsoo seuraavaa:(1) Neljännen AKT-EY-yleissopimuksen voimassaolo päättyi 29 päivänä helmikuuta 2000.(2) Uuden AKT-EY-kumppanuussopimuksen ei ollut mahdollista tulla voimaan mainittuna päivänä.(3) 1 päivänä maaliskuuta 2000 sovellettavista siirtymäkauden toimenpiteistä 28 päivänä helmikuuta 2000 tehdyn AKT-EY-suurlähettiläskomitean päätöksen N:o 1/2000(1) 3 artiklassa säädetään, että AKT-EY-kumppanuussopimuksen kauppaa koskevia määräyksiä, myös käsitteen "alkuperätuotteet" määrittelystä ja hallinnollisen yhteistyön menetelmistä tehtyä pöytäkirjaa N:o 1, sovelletaan 1 päivästä maaliskuuta 2000.(4) Mainitun pöytäkirjan 38 artiklan 9 kohdan mukaan pöytäkirjan alkuperäsäännöistä tehtäviä poikkeuksia koskevat AKT-valtioiden pyynnöt katsotaan hyväksytyiksi, jos yhteisö ei ilmoita AKT-valtioille niitä koskevaa kantaansa 75 työpäivän kuluessa siitä, kun pöytäkirjan 37 artiklalla perustetun AKT-EY-tulliyhteistyökomitean EY-puheenjohtaja on ottanut pyynnöt vastaan.(5) Sen vuoksi on tarpeen vahvistaa menettely sen varmistamiseksi, että yhteisön kanta voidaan vahvistaa ja ilmoittaa AKT-valtioille 75 työpäivän kuluessa.(6) Tämän päätöksen täytäntöön panemiseksi tarvittavat toimenpiteet olisi hyväksyttävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(2) mukaisesti.(7) Neuvoston päätöksessä 90/523/ETY(3) säädettiin toimivallan siirtämisestä komissiolle yhteisön yhteisen kannan vahvistamiseksi AKT-valtioiden pyynnön osalta poikkeuksista neljännen AKT-EY-yleissopimuksen pöytäkirjassa N:o 1 määrätyistä alkuperäsäännöistä koskevasta menettelystä. Samanlaisesta toimivallan siirtämisestä olisi nyt säädettävä AKT-EY-kumppanuussopimuksen pöytäkirjassa N:o 1 vahvistetuista alkuperäsäännöistä myönnettäviä poikkeuksia koskevassa menettelyssä.(8) Neuvoston asetuksessa (ETY, Euratom) N:o 1182/71(4) säädetään määräajoista, päivämääristä ja määräpäiviin sovellettavista säännöistä,ON PÄÄTTÄNYT SEURAAVAA:1 artiklaKomissio vahvistaa 2 artiklassa säädettyä menettelyä noudattaen yhteisön yhteisen kannan niihin AKT-valtioiden esittämiin pyyntöihin, jotka koskevat poikkeuksen myöntämistä AKT-EY-kumppanuussopimuksen pöytäkirjassa N:o 1 vahvistetuista alkuperäsäännöistä.2 artiklaKomissiota avustaa 12 päivänä lokakuuta 1992 annetulla neuvoston asetuksella (ETY) N:o 2913/92(5) perustettu tullikoodeksikomitea, jäljempänä "komitea".Komission edustaja tekee komitealle ehdotuksen yhteiseksi kannaksi 25 työpäivän kuluessa siitä, kun AKT-EY-tulliyhteistyökomitean EY-puheenjohtaja on vastaanottanut poikkeusta koskevan pyynnön. Komitea antaa ehdotuksesta lausunnon määräajassa, jonka puheenjohtaja asettaa asian kiireellisyyden mukaan. Lausunto annetaan perustamissopimuksen 205 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.Komissio vahvistaa yhteisen kannan ja toimittaa sen välittömästi AKT-valtioille. Jos yhteinen kanta ei kuitenkaan ole komitean lausunnon mukainen, komissio toimittaa sen viipymättä neuvostolle. Siinä tapauksessa komissio lykkää sen toimittamista AKT-valtioille 25 työpäivällä siitä ajankohdasta, jona komitea äänesti asiasta.Neuvosto voi määräenemmistöllä vahvistaa muunlaisen yhteisen kannan kolmannessa kohdassa säädetyn määräajan kuluessa.3 artiklaTätä päätöstä sovellettaessa sovelletaan asetuksessa (ETY, Euratom) N:o 1182/71 vahvistettua työpäivän määritelmää.4 artiklaTämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Sitä sovelletaan 31 päivään joulukuuta 2007.Tehty Luxemburgissa 16 päivänä kesäkuuta 2000.Neuvoston puolestaPuheenjohtajaL. Capoulas Santos(1) EYVL L 56, 1.3.2000, s. 47.(2) EYVL L 184, 17.7.1999, s. 23.(3) EYVL L 290, 23.10.1990, s. 33.(4) EYVL L 124, 8.6.1971, s. 1.(5) EYVL L 302, 19.10.1992, s. 1.